Data Ekonomi China Bertambah Baik? Jangan Terlalu Berharap

‘Lambat lagi rasanya pemulihan akan dapat dirasai.’
Pembukaan semula China melalui pelonggaran dasar sifar-Covid diharap dapat membawa perubahan kepada negara kuasa ekonomi ke-2 global itu pada tahun depan.
Namun ceritanya untuk tahun ini masih belum berakhir dengan bacaan data-data utama China bulan November menunjukkan ekonomi negara Tembok Besar itu masih bergerak lemah.
Data indeks harga pengeluar (PPI) China tidak berubah pada -1.3% untuk 2 bulan berturut-turut, namun berjaya atasi unjuran -1.5% pasaran.
Ini secara tidak langsung juga menandakan kelemahan pada aktiviti dan kejatuhan permintaan dalam ekonomi China tatkala data indeks harga pengguna (CPI) merosot 1.6% berbanding 2.1% bulan sebelum.
 Zhiwei Zhang, ketua ekonomi Pinpoint Asset Management, mengesahkan bahawa bacaan data-data itu menandakan momentum ekonomi China masih lagi lemah.
Menyentuh pula berkenaan pelonggaran sekatan dasar sifar-Covid pula, Zhang menolak ia akan memberi impak segera kepada pertumbuhan ekonomi China walaupun beliau masih menyambut baik berita itu.
Dalam pada itu, parti politik Politburo Parti Komunis menggesa kerajaan untuk menumpukan kepada menstabilkan pertumbuhan pada 2023, menggalakkan permintaan domestik dan pembukaan kepada dunia luar.
Semasa mesyuarat politik yang diadakan Selasa lalu, parti itu juga menggariskan beberapa kelemahan pada ekonomi China yang perlu diselesaikan bagi mendorong peningkatan dalam pasaran dan pengguna.
Suka dimaklumkan bahawa ekonomi China mengalami penyusutan yang teruk, kesan daripada sekatan Covid-19 yang menyekat pertumbuhan aktiviti perkilangan dan merencatkan perbelanjaan pengguna.


Analisis GOLD – Pelabur Makin Waspada, Harga Emas Hilang Arah?

Julat pergerakan harga emas dilihat semakin mengecil selepas pelabur mendapat isyarat yang lebih jelas bahawa momentum pengukuhan US dolar telah berakhir selepas ucapan oleh Pengerusi Federal Reserve (Fed), Jerome Powell mengenai dasar monetari.
Seperti yang dipaparkan pada carta XAU/USD yang mengukur nilai emas berbanding US dolar, kenaikan harga dari paras 1765.00 di awal minggu gagal melepasi paras 1790.00 sehingga setakat dagangan Selasa semalam.
Harga mula susut semula dan mendatar di atas paras 1770.00 bersambung pada dagangan hari ini (Rabu).
Data PMI pembuatan dan perkhidmatan Amerika Syarikat (AS) menjadi tumpuan pelabur yang akan diterbitkan pada sesi New York sebentar lagi untuk melihat reaksi pergerakan US dolar selanjutnya dan turut memberi kesan pergerakan nilai emas.
Jika penurunan harga berlaku semula, zon support pada 1765.00 akan kembali diuji semula yang dilihat akan sebagai paras yang akan menyokong semula kenaikan harga.
 Sekiranya harga terus menjunam lebih rendah di bawah paras tersebut, paras sasaran seterusnya adalah pada 1745.00 dan 1720.00.
Untuk kenaikan harga pula, paras 1800.00 akan menjadi rintangan buat harga yang akan menghalang kenaikan lebih tinggi.
Namun, jika harga berjaya untuk terus melonjak, pelabur bakal menjangkakan kenaikan harga emas menuju semula ke zon SBR (support become resistance) pada 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Setimen Pasaran – Ketidakpastian Dalam Perjanjian Perdagangan Mengheret Matawang US Dolar Susut!

Matawang US dolar menyusut pada hari Isnin selepas CNBC melaporkan bahawa pegawai China semakin pesimis bahawa perjanjian perdagangan akan ditandatangani.
Laporan tersebut menukilkan sumber kerajaan China bahawa peniliaian masa hadapan kelihatan suram berikutan keengganan Presiden A.S Donald Trump berkeras tidak mahu menghapuskan Tarif.
Pada awal bulan Oktober, pihak Amerika Syarikat dan China telah bersetuju unutk beriltizam dalam menjayakan perjanjian perdagangan “fasa pertama”. China telah mendesak agar tarif tambahan yang dikenakan ke atas barangan kedua belah pihak dihapuskan. Menurut jurucakap Menteri Perdagangan China, Gao Feng pada awal bulan ini bahawa A.S dan China telah bersetuju dan sepakat dalam menjadikan penghapusan tarif sebahagian daripada butiran perjanjian fasa pertama.
 Walaubagaimanapun, pada minggu lepas Trump menyatakan bahawa beliau tidak bersetuju menghapus tarif yang dikenakan ke atas barangan China. Kenyataan ini bertentangan dengan kenyataan yang dikeluarkan oleh China sehingga mengurangkan harapan pasaran bahawa konflik perdagangan akan dapat diselesaikan.
Indeks US dolar yang mengukur dolar greenback berbanding enam matawang utama didagangkan susut sebanyak 0.2% pada paras 97.700 setakat jam 11.45 p.m.
Matawang safe haven yen pula mencatat pengukuhan berbanding US dolar dengan USD/JPY jatuh sebanyak 0.1% kepada 108.59.
Matawang Sterling terus meningkat sebanyak 0.4% pada awal dagangan selepas terdapat soal selidik yang menyokong bahawa parti Konservatif akan memenangi pilihan raya.
Matawang GBP mengukuh sebanyak 0.4% kepada paras 1.2953 berbanding US dolar manakala matawang Euro kukuh sebanyak 0.2% berbanding US dolar.


Kekhuatiran Pasaran Terhadap Isu Perdagangan Beri Kesan Pada US Dolar!

Matawang US dolar didagangkan rendah pada hari Isnin berikutan sikap optimis pasaran terhadap perdagangan AS-China semakin pudar.
Matawang greenback telah mencatat penyusutan pada minggu lepas beriktuan terdapat sedikit ketegangan dalam rundingan AS-China. Dalam masa yang sama, kesatuan Eropah dan UK telah memulakan rundingan mengenai isu Brexit, menyebabkan para pelabur lebih tertarik untuk melabur dalam pasaran aset berisiko pada minggu lepas.
Presiden Amerika Syarikat (AS) Donald Trump mengumumkan telah mencapai kesepakatan dengan China dalam perjanjian perdagangan fasa pertama pada Jumaat lalu. Walaubagaimanapun perjanjian ini dilihat masih mempunyai risiko untuk gagal.
Perjanjian tersebut akan mengambil masa lima minggu untuk mendapatkan perjanjian bertulis, menurut Trump. Ia akan menangani masalah harta intelek dan perkhidmatan kewangan dan pembelian produk pertanian AS secara besar-besaran yang bernilai $40 bilion hingga $50 bilion.
Pada hari ini, laporan yang dikeluarkan oleh Bloomberg melaporkan bahawa China inginkan sekali lagi pusingan perbincangan rundingan perdagangan dengan Amerika Syarikat sebelum menandatangi perjanjian yang diutarakan oleh Presiden AS Donald Trump pada minggu lepas.
 Pada hari yang sama, Setiausaha Perbendaharaan AS, Steven Mnuchin telah mengeluarkan kenyataan bahawa beliau menjangkakan pengenaan tarif tambahan pada pertengahan bulan Disember akan mula dikuatkuasakan jika tiada perjanjian yang dimenterai oleh kedua-dua belah pihak.
Menurut penganalisis Manuel Oliveri perjanjian separa antara kedua belah pihak kelihatan masih kekurangan asas dengan kemajuan yang terhad.
Pengukuhan indeks US dolar yang mengukur dolar greenback berbanding enam matawang utama mula terbatas dan susut sedikit ke paras 98.232 setakat jam 11.15 p.m.
Matawang Sterling menyusut berbanding US dolar dan euro selepas UK dan Kesatuan Eropah menekankan bahawa masih jauh untuk mencapai persetujuan dalam perjanjian Brexit.
Matawang GBP susut sebanyak 0.51% berbanding US dolar kepada paras bacaan 1.2578 setakat jam 11.20 p.m.


Gabenor Lowe Mahu Capai Sasaran Inflasi Dan Pertumbuhan Ekonomi Kukuh

Reserve Bank of Australia (RBA) melihat kenaikan positif dalam pasaran pekerjaan walaupun kenaikan kadar gaji masih terhad dengan hutang isirumah masih di paras tinggi memerlukan bank pusat kekal dengan kadar polisi rendah lebih lama, kata Gabenor Philip Lowe pada Rabu.
Petunjuk ekonomi yang lain secara umumnya semakin positif di mana keadaan perniagaan domestik melonjak pada suku kedua ke pars tertinggi sejak awal 2008. Peningkatan kadar gaji di paras 1.9%, walaubagaimanapun semakin perlahan sejak akhir-akhir ini.
Pergerakan perlahan kenaikan kadar gaji memberi tekanan kepada inflasi yang masih lagi berada di bawah sasaran bank pusat (2%-3%). Data yang dikeluarkan pada Rabu menunjukkan harga pengguna yang lemah pada suku kedua dengan kadar inflasi ketika ini di paras 1.8%.
 “Kita tidak melihat kenaikan yang memberangsangkan pada kadar inflasi,” kata Lowe di Sydney.
“Keadaan yang menunjukkan pasaran pekerjaan mencipta banyak pekerjaan mengekalkan pengangguran di paras stabil dan membenarkan kita terus bersabar.”
“Sejak akhir-akhir ini, anda mungkin menyedari bahawa kami memberi perhatian kepada risiko dalam penyata imbangan isirumah (hutang). Hutang isirumah adalah tinggi dan meningkat dengan pantas melebihi peningkatan dalam pendapatan,” tambah Lowe.
“Kami mahu capai sasaran inflasi dalam lingkungan 2 hingga 3 peratus dari masa ke semasa. Kami mahu capai sasaran ini di samping menyokong pengukuhan pertumbuhan ekonomi.”


Ini Kenyataan Powell Yang Perlu Dihadam ‘Trader’ Menjelang Testimoni Beliau!

Pengerusi the Fed, Jerome Powell pada hari ini tampil memberi ulasan mengenai perkembangan ekonomi Amerika Syarikat (A.S). Menurut beliau, pasaran pekerjaan A.S masih lagi jauh daripada apa yang diharapkan oleh the Fed sebelum mengurangkan rangsangan terhadap ekonomi. Disisi lain, pertumbuhan kadar inflasi dijangka akan mula perlahan untuk bulan-bulan akan datang.
Kata Powell, ‘inflasi telah catat peningkatan yang ketara dan mungkin akan tetap catat bacaan tinggi dengan kadar lebih perlahan namun ia akan mula mendatar selepas itu’. Dengan ini, Powell sekali lagi membuat penekanan mengenai prinsip the Fed terhadap kenaikan harga semasa walaupun terdapat kebimbangan terhadap perkara tersebut. Namun menurut mereka hal ini kerana terkait dengan pembukaan semula ekonomi, justeru kenaikan ini adalah sementara.
Tambah Powell, dalam masa yang sama, data pekerjaan masih belum cukup memuaskan dengan perlu menampung pekerjaan sebanyak 7.5 juta pekerjaan yang telah hilang akibat penularan pandemik. Selain itu, para pekerja turut berhadapan gaji yang rendah dan masih bergelut dengan tekanan.
 Jika dapat disimpulkan, Powell berpendapat bahawa pemulihan yang pesat ini akan membolehkan berjuta-juta orang kembali bekerja, inflasi akan tetap berlanjutan dari semasa ke semasa dengan berada pada sekitar kadar sasaran 2% dan dalam masa tidak alasan untuk mengetatkan dasar kewangan dalam masa terdekat.
Pembelian bon Fed yang berterusan dan kadar faedah yang disasarkan hampir pada tahap sifar “akan memastikan bahawa dasar monetari akan terus memberikan sokongan yang kuat kepada ekonomi sehingga pemulihan selesai,” kata Powell.
Powell dijangka memberi ucapan pada jam 12 pagi malam ini. Pada pertemuan polisi the Fed yang lepas, terdapat beberapa penggubal polisi berpendapat bahawa the Fed mungkin mengetatkan dasar polisi dalam masa terdekat.
Setakat ini belum ada ulasan dari Powell mengenai risiko kemunculan varian Delta.


Analisis GOLD – Adakah Pelabur Bakal Melihat Harga Emas Melonjak Semula?

Dagangan emas menerima tekanan penjualan di awal minggu menyaksikan penurunan harga pada carta XAU/USD yang mengukur nilai emas berbanding US dolar.
Mengimbas kembali pergerakan harga minggu lalu, lonjakan sehingga ke paras 1755.00 susulan mesyuarat FOMC gagal dikekalkan selepas harga membuat penurunan semula ke paras sokongan 1720.00.
Pergerakan harga emas kekal dipacu oleh perubahan nilai US dolar di mana peningkatan hasil bon AS di penghujung minggu telah memberi tekanan untuk nilai emas melonjak.
Menutup dagangan di sekitar paras 1745.00, harga menyambung dagangan di awal minggu ini dengan penurunan dari paras tersebut.
Penurunan di bawah paras halangan Moving Average 50 (MA50) pada rangka masa 1 jam turut memberi isyarat trend penurunan harga. Namun penganalisis masih menjangkakan peningkatan pada nilai emas untuk tempoh yang lebih panjang.
Namun, dalam masa terdekat ini, pengukuhan US dolar yang dijangkakan bakal menekan harga emas jatuh lebih rendah.
 Paras sokongan 1720.00 akan diuji sebelum penurunan lebih rendah akan menuju pula ke paras sekitar 1700.00.
Sebaliknya, jika harga emas berjaya melonjak kembali pada minggu ini, paras rintangan yang bakal ditempuhi adalah pada 1745.00 dan juga paras ketinggian 1755.00 yang dicapai minggu lalu.
Seterusnya zon SBR (support become resistance) 1765.00 masih lagi menjadi tumpuan untuk diuji harga sebelum meneruskan trend bullish sehingga ke paras 1800.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


SIRI 2: Nonfarm Payrolls Preview: Menaik atau Menjunam?

Pada siri pertama, sudah di jelaskan tentang kepentingan ketiga-tiga jenis data pekerjaan (Average Hourly Earnings m/m, Non-Farm Employment Change dan Unemployment Rate) kepada pasaran malam ini.  Jom kita baca ringkasan ekonomi semasa yang berlaku di US sepanjang bulan lepas.
# Sentimen dolar US masih bearish (turun)
Indeks dolar jatuh ke paras terendah 15-bulan lalu minggu ini, antara sebabnya:

Spekulasi tinggi bawah Fed akan melambatkan kenaikan kadar faedah di sebabkan kadar inflasi tidak mencapai sasaran, dan masih adalah masalah kecil ekonomi yang perlu diselesaikan.
Masalah politik di Washington
Trump sehingga sekarang tidak berjaya tunaikan janjinya
Aliran dana yang banyak daripada pasaran US ke pasaran Eropah

# Jangkaan kenaikan pendapatan mungkin meleset
 Berdasarkan laporan Glassdor Local Pay, peningkatan pendapatan bergerak perlahan sejak 6 bulan yang lalu, jatuh 1.5% daripada laporan yang telah di kaji semula bulan lepas. Pendapatan dilihat meningkat paling tinggi pada bulan Januari sebanyak 3.1%, dan bagi purata pendapatan tahunan hanya meningkat sebanyak 1.2%.
Berikut adalah antara sebab jangkaan kenaikan gaji tidak akan berlaku:

Indeks pekerjaan bukan sektor bukan-pembuatan ISM jatuh kepada 53.9 daripada 57.4 bulan lepas
Laporan ADP menujukkan penambahan pekerjaan sebanyak 178k, di bawah jangkaan 185k
Indeks keyakinan pengguna (CCI) naik 121.1 pada bulan Julai, dan peratus pengguna yang berkata bilangan pekerjaan bertambah meningkat sebanyak 34.1%
Tuntutan pengangguran kekal di bawah paras 300,000 sejak 37 tahun yang lalu. Dan bacaan bulan lepas di lihat lebih stabil berbanding bacaan Julai.
Index pekerjaan sektor pembuatan ISM jatuh 56.3 daripada 57.8 bulan sebelumnya
Tawaran pekerjaan jatuh daripada paras tertinggi bulan Mei

Berdasarkan dua faktor di atas kita akan menjangkakan dolar US kekal lemah, namun adakah Federal Reserve akan membiarkan USD terus menjunam? Nantikan siri NFP ke-3: Fokus Fed pada kenaikan gaji, dan kesan langsung terhadap NFP
Jangan lupa LIKE dan SHARE.


USD Parah Dihentam Ekonomi AS Yang Mengecewakan!

US dolar merudum ke paras terendah tiga minggu selepas data pertumbuhan ekonomi Amerika Syarikat menunjukkan bacaan yang lebih lemah daripada dijangkakan pada suku ketiga.
Keluaran Dalam Negara Kasar (KDNK) AS berkembang hanya 2% pada suku ketiga, kadar pertumbuhan paling lemah sejak pandemik yang menyebabkan penutupan global pada suku kedua 2020.
Bacaan ini tersasar daripada jangkaan untuk meningkat 2.6% dan jatuh ketara dari pertumbuhan yang dicatatkan pada suku sebelumnya sebanyak 6.7%.
Pelaburan perniagaan, perbelanjaaan kerajaan dan perdagangan dilaporkan menjadi penyumbang kepada penurunan ini, tetapi perbelanjaan pengguna mempunya kesan paling ketara terhadap pertumbuhan.
 Dengan keyakinan pasaran bahawa Federal Reserve (Fed) akan melaksanakan pengurangan rangsangan, laporan ekonomi terbaru ini mungkin akan menyebabkan Pengerusi Jerome Powell untuk menolak kemungkinan untuk kenaikan kadar pada mesyuarat polisi FOMC minggu depan.
Sementara itu, matawang euro mendapat manfaat daripada kejatuhan US dolar, meskipun pengumuman dasar Bank Pusat Eropah (ECB) tidak berubah dan Presiden Christine Lagarde terus memberi kenyataan yang sama mengenai inflasi.
Euro meningkat hampir 0.7% berbanding dolar greenback dan kini di landasan untuk keuntungan harian terbesar sejak Mei, dengan didagangkan sekitar harga 1.1676 pada sesi Asia.
Indeks dolar yang mengukur kekuatan dolar greenback berbanding kebanyakan matawang utama lain pula diniagakan pada 93.40.


Data Tuntutan Pengangguran Tiba-Tiba Melonjak, Apa Yang Sedang Berlaku?

Jumlah rakyat Amerika yang mengemukakan tuntutan baru untuk faedah pengangguran secara tidak dijangka meningkat pada minggu lalu walaupun pasaran buruh mencatat pemulihan yang didorong oleh aktiviti ekonomi yang rancak dan peningkatan vaksinasi.
Tuntutan awal untuk faedah pengangguran adalah sebanyak 412,000 bagi minggu yang berakhir pada 12 Jun berdasarkan laporan yang dikeluarkan oleh Jabatan Tenaga Kerja pada hari Khamis.
Bacaan ini meningkat berbanding minggu sebelumnya yang mencatat jumlah tuntutan hanya 375,000 dan bacaan minggu lepas juga tersasar dari tinjauan para pelabur yang mensasarkan jumlah tuntutan hanya 360,000.
Peningkatan tuntutan pengangguran ini adalah suatu yang mengejutkan kerana data lepas mununjukkan terdapat peningkatan ketara dalam pekerjaan. Setahun yang lalu, negara telah mencatat hampir 1.5 juta tuntutan baru seminggu berikutan penutupan sektor ekonomi.
 Walaubagaimanapun, seiring peningkatan vaksinasi yang lebih meluas dan kes-kes jangkitan Covid-19 semakin menurun secara mendadak telah mendorong peningkatan dalam pekerjaan.Walaupun begitu, kemunculan varian baru Covid-19 sejak akhir-akhir ini telah menjejaskan segelintir sektor pekerjaa.
Pengerusi Rizab Persekutuan Jerome Powell menegaskan bahawa ekonomi Amerika Syarika berhadapan dengan kesukaran untuk mengembalikan 9.3 juta pekerjaan yang terjejas hilang akibat Covid-19.
US dolar terus mendaki lebih tinggi selepas didorong oleh unjuran terbaru daripada Federal Reserve (Fed) yang menunjukkan kemungkinan mengenai kadar faedah lebih cepat dari dijangkakan.
Ketika penulisan, indeks dolar yang mengukur kekuatan dolar greenback berbanding enam matawang utama lain diniagakan meningkat pada 91.763.


GBP/USD Juga Bakal Menjunam Semula?

Pergerakan harga pada carta pasangan mata wang GBP/USD mula memaparkan trend penurunan menuju dagangan ke penghujung minggu.
Selepas mencapai paras tertinggi dalam tempoh hampir 3 tahun ke paras sekitar 1.39500 pada Selasa lalu, harga mula menunjukkan penurunan semula selepas US dolar kembali menemui rentak pengukuhannya.
Selepas disokong oleh lonjakan pada hasil bon Amerika Syarikat (AS), data jualan runcit AS yang diterbitkan pada sesi New York semalam yang memberangsangkan menambahkan lagi faktor untuk US dolar terus bergerak kukuh.
Pengukuhan US dolar nyata memudarkan momentum kenaikan nilai Pound Sterling sebelum ini dan memberikan isyarat kepada pelabur untuk perubahan trend bearish pada carta GBP/USD.
Data inflasi UK yang diterbitkan pada sesi Eropah semalam juga gagal merangsang pengukuhan buat mata wang Pound.
Penurunan harga yang dipamerkan dilihat telah kembali semula ke zon RBS (resistance become support) 1.38300. Harga turun mencecah paras tersebut pada sesi New York semalam namun masih belum menembusinya
Pergerakan harga yang bersambung pada dagangan Khamis dilihat perlahan di sesi Asia dan masih berlegar pada zon RBS tersebut.
 Penurunan lebih rendah akan dijangkakan selepas harga turun di bawah zon tersebut dan akan menuju zon RBS seterusnya pada 1.37000.
Namun begitu, masih terdapat jangkaan oleh penganalisis bahawa siri kenaikan harga pada carta GBP/USD belum lagi berakhir.
Dengan itu, jika kenaikan harga kembali berlaku, harga bakal mengatasi paras ketinggian yang dicapai pada minggu ini untuk terus merekodkan paras tertinggi yang baru.
Paras resistance pada 1.40000 akan menjadi destinasi sasaran harga berikutnya.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 2/4/2018

Secara teknikal, GBP/USD masih berpotensi untuk meneruskan lagi penurunan dan kenaikan ketika ini adalah retracement selagi ia tidak breakout harga tertinggi iaitu sekitar head pattern heand & shoulder ini.
 Dijangkakan, peluang yang boleh diperhatikan adalah sekitar harga antara 1.4090 dan 1.4150 sebelum ia meneruskan lagi penurunan. Target penurunan adalah ke sekitar Key Support 1.4014 dan jika breakout ia akan meneruskan lagi penuranan ke support seterusnya.
Jadi kesimpulannya, mood masih ke arah penurunan ketika ini selagi ia tidak breakout 1.4240.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Ini Harga Terendah Dalam Tempoh 8 Minggu!

Seperti yang dijangkakan seperti analisis sebelum ini, harga emas terus kecundang ke paras lebih rendah setelah siri penurunan harga pada minggu lalu.
Jika dilihat semula pergerakan harga pada carta XAU/USD yang mengukur nilai emas berbanding US dolar, harga telah susut dari paras rintangan 1850.00 di minggu lalu dengan trend penurunan tersebut terus kekal sehingga ke minggu ini.
Di awal minggu ini, harga pada mulanya mendatar pada zon harga 1820.00 yang menjadi zon sokongan harga setelah penurunan minggu lalu.
Namun, harga emas gagal bangkit semula sebelum pelabur menyaksikan kejatuhan lebih rendah nilai di bawah paras 1800.00.
Pada dagangan Khamis semalam, harga menguji paras halangan Moving Average 50 (MA50) pada rangka masa 1 jam namun gagal menembusinya sebelum menyambung penurunan semula.
Pelabur melihat sebagai isyarat untuk harga meneruskan pergerakan dalam trend bearish.
Zon SBR (support become resistance) 1785.00 juga dilihat gagal ditembusi ketika kenaikan harga menguji halangan MA50.
 Sesi pasaran Asia pagi Jumaat menyaksikan harga turun lebih rendah menguji paras sokongon 1765.00 namun harga kembali membuat kenaikan semula sehingga dagangan bersambung ke sesi Eropah.
Jika harga emas kekal jatuh lebih rendah, paras sasaran seterusnya dilihat akan menuju ke paras support sekitar 1745.00 sekaligus mencatatkan paras terendah terbaru 8 minggu.
Namun jika harga mula bergerak di atas paras halangan MA50, pelabur perlu berwaspada untuk perubahan trend kenaikan harga semula.
Paras 1800.00 akan kembali menjadi tumpuan kenaikan harga semula yang akan menjadi rintangan awal sebelum harga meneruskan kenaikan lebih tinggi.
Kenaikan seterusnya akan kembali ke zon-zon tumpuan sebelum ini seperti 1820.00 dan juga rintangan 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Jatuh Lagi, Sasaran Seterusnya Pada $1.8000?

US dolar terus mengukuh ke paras tertinggi 3 bulan berbanding mata wang utama yang lain dalam pasaran disokong oleh peningkatan pada hasil perbendaharaan Amerika Syarikat (AS) dan jangkaan untuk pemulihan ekonomi yang pantas daripada pandemik di AS.
Pelabur juga optimis susulan berita yang dilaporkan pada hujung minggu berkenaan kelulusan pakej rangsangan Joe Biden yang bernilai $1.9 trilion oleh Senat AS selepas terdapat beberapa perubahan.
Federal Reserve (Fed) juga telah mengumumkan untuk program perlindungan pendapatan PPPLF akan dilanjutkan 3 bulan lagi sehingga 30 Jun 2021.
Pergerakan harga pada carta pasangan mata wang utama EUR/USD kekal meneruskan penurunan dengan situasi pengukuhan US dolar yang berterusan sehingga awal minggu ini.
Mata wang Euro terus mengalami tekanan dengan melihatkan harga terus jatuh lebih rendah di bawah paras support 1.19000 sebelum ini.
Memberi tekanan kepada Euro di awal minggu apabila data pengeluaran perindustrian Jerman untuk bulan Januari yang diterbitkan dengan angka yang merosot lebih rendah berbanding jangkaan penurunan.
Selain data-data ekonomi Eropah yang diterbitkan pada hari ini akan menjadi tumpuan, pelabur juga berwaspada untuk dagangan Euro menjelang keputusan mesyuarat polisi bank pusat Eropah (ECB) pada Khamis.
 Pelabur akan kekal melihat isyarat trend bearish harga selagi harga bergerak di bawah paras halangan Moving Average 50 (MA50) pada rangka masa 1 jam pergerakan harga.
Penurunan masih diteruskan sehingga dagangan yang bersambung ke sesi Asia pada Selasa walaupun momentum pergerakan harga perlahan.
Jangkaan penurunan harga akan menuju zon tumpuan pada 1.18000 yang sebelum ini menjadi paras sokongan pada dagangan September 2020.
Sekiranya harga berjaya melonjak semula di atas paras 1.19000 dan melepasi halangan MA50, berkemungkinan trend harga mula berubah untuk harga bergerak lebih tinggi.
Kenaikan harga seterusnya akan kembali menuju zon SBR (support become resistance) 1.2000 dan zon tumpuan minggu lalu pada sekitar 1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/JPY – Timeframe H1 – 17/9/2018

Pergerakan harga bagi pasangan matawang GBP/JPY pada Jumaat lalu di lihat cuba menguji paras major resistance 147.00 namun tidak berjaya melepasinya (breakout) sebelum harga kemudiannya dilihat turun ke paras Magic Pivot. Pada sesi pasaran Asia hari ini, harga didagangkan perlahan di sekitar paras Magic Pivot 146.545 di mana harga semasa bergerak sedikit tinggi dari paras tersebut di sekitar paras harga 146.750 setakat jam 6.50 petang.
Sepertinya harga ingin menuju ke paras resistance 146.043 (MagicR1) dan menguji kembali paras major resistance 147.00 yang tidak berjaya ditembusi pada Jumaat lalu. Jika harga berjaya breakout paras tersebut dan membuat Higher High yang baru, paras yang dijangka akan dicapai harga adalah pada resistance 147.305 (MagicR2) dan seterusnya lebih tinggi ke paras 147.603 (MagicR3).
 Jika harga gagal melepasi resistance pada 147.00, jangkaan harga akan kembali membuat penurunan ke paras lebih rendah dari Magic Pivot iaitu pada paras support 146.083 (MagicS1) sebelum harga turun menuju ke paras support 145.785 (MagicS2). Di situ juga merupakan zon yang dikenalpasti sebagai RBS (resistance become support) di 145.600 yang sebelum ini dilihat menjadi tumpuan harga. Jika paras tersebut juga berjaya ditembusi (breakout), jangkaan harga berkemungkinan turun ke paras support 145.323 (MagicS3).
Bagi memantau pergerakan harga bagi chart GBP/JPY, ikuti perkembangan Brexit dan juga sentimen pasaran semasa yang masing-masing mempengaruhi nilai matawang GBP dan JPY. Beri tumpuan juga pada paras-paras penting pada indicator Moshed Magic Line bagi membantu analisis teknikal anda.

Paras support: 145.083, 145.785, 145.323.
Paras resistance: 146.843, 147.305, 147.603.


Inventori Minyak EIA Jatuh: Pasaran Masih Fokus Kepada Perjumpaan OPEC

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 1.3 juta tong semalam berbanding 5.3 juta peningkatan pada minggu sebelum.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Data ini dikeluarkan selepas empat hari minggu tersebut berakhir.
Manakala data American Petroleum Institute (API) pula merekodkan pengurangan dalam inventori sebanyak 1.3 juta tong yang sama dengan bacaan EIA. Walaupun data API ini dijangkakan sekitar0.7 juta, tiada kesan yang signifikan kepada pasaran.
 Inbventori pada tahun ini mencecah 490.3 juta tong masih di atas paras tahun lepas sebanyak 7.2% yang menunjukkan pasaran minyak masih dihantui lebihan penawaran (oversupply).
Inventori gasoline pula mencatatkan jumlah 2.32 juta tong pada minggu lepas berbanding jangkaan peningkatan sekitar 0.7 juta tong. Stok gasoline masih di atas paras 3.4% berbanding tahun lepas.
Harga minyak West Texas Intermediate (WTI) meningkat ke paras $48.20 dari $48.00  sejurus data dikeluarkan. Pun begitu, harga minyak mentah ini berada di paras 48.08 semasa artikel ini ditulis yang menunjukkan masih terdapat keraguan kepada perjumpaan OPEC minggu hadapan.


Ini Sebab EUR/JPY Sukar Untuk Bergerak Lebih Tinggi

Mata wang Euro pada penghujung dagangan tahun 2020 berkemungkinan agak bergelut untuk mengekalkan pengukuhan selepas penyusutan US dolar memberi ruang untuk mata wang utama lain meningkat dalam pasaran.
Hal ini adalah berikutan peningkatan kes jangkitan Covid-19 di Eropah yang masih kritikal. Membimbangkan apabila Jerman dilaporkan mencatatkan kes harian sehingga 22,459 kes dengan rekod kematian 1,129.
Jumlah kematian di ekonomi terbesar di Eropah itu meningkat kepada 32,111 sementara kes jangkitan mencecah 1.6 juta.
Kebimbangan yang dijangka bakal meningkat ini dipercayai akan kembali menekan semula dagangan Euro dalam pasaran sehingga awal tahun 2021.
Pada carta pasangan EUR/JPY semalam melihatkan harga yang telah melepasi paras ketinggian 127.00 kembali bergerak turun semula walaupun Yen masih didagangkan lemah.
Pada sesi Asia pagi ini juga melihatkan harga sekali lagi menguji rintangan 127.000 sebelum turun semula berlegar di atas paras sokongan Moving Average 50 (MA50) pada rangka masa 1 jam pergerakan harga.
 Zon harga 127.00 tersebut menjadi zon rintangan harga yang turut diuji pada awal September lalu namun gagal ditembusi.
Jika Euro terus bergerak lemah, harga bakal keluar dari zon resistance tersebut dan bergerak lebih rendah dengan jangkaan untuk menuju ke zon RBS (resistance become support) pada sekitar 125.00.
Namun jika harga berjaya melonjak lebih tinggi, paras ketinggian terbaru sejak Mac 2019 akan direkodkan pada carta EUR/JPY.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal NZDUSD – Timeframe H1 – 10/8/2018

Matawang NZD terus didagangkan lemah berikutan kenyataan Reserve Bank of New Zealand yang dovish. Ekoran daripada pasaran yang risk-off berikutan tindak balas dari China terhadap barangan Amerika syarikat menekankan lagi matawang NZD buat masa sekarang.
Tambahan, data indeks pembuatan di New Zealand pada pagi ini turut dicatatkan rendah iaitu 51.2 daripada 52.7 sebelumnya.
 Secara teknikal, NZDUSD dilihat membuat penurunan yang agak ketara semalam dalam julat harga 0.67441-0.66069. Harga bergerak lemah pada awal sesi pasaran Asia pagi ini serta membuat sedikit kenaikan sebelum turun semula pada lewat sesi dan menyambung penurunan pada sesi pasaran London sehingga ke paras harga 0.65700.
NZDUSD dijangka terus lemah ekoran data tumpuan indeks harga pengguna untuk USD pada malam ini.
Paras support: 0.65612, 0.65155, 0.64240.
Paras resistance: 0.66984, 0.67899, 0.68356.


Indeks Komposit Zon Eropah di Paras Tertinggi Sejak 70 Bulan Lepas

Sektor pembuatan di Zon Eropah semakin mengukuh pada Februari yang ditunjukkan oleh data yang dikeluarkan petang tadi. Markit flash PMI manufacturing index (Indeks pembuatan) menguat ke paras 55.5 berbanding 55.2 sebelum ini dan lebih tinggi dari jangkaan pasaran iaitu 55.0.
Data kali ini sekaligus merekodkan data tertinggi yang pernah dicapai sejak 70 bulan lepas.
Sektor perkhidmatan pula menguat secara mendadak ke paras 55.6 dari 53.7 sebelum ini yang juga merekodkan paras tertinggi sejak lima tahun lepas.
 Dari segi komponen ‘perniagaan baru’, terdapat kemasukan jumlah projek yang signifikan dan menyumbang kepada sektor pembuatan dan perkhidmatan dalam tempoh ini. Perniagaan baru dan eksport mencatatkan kenaikan tertinggi sejak April 2011.
Komponen utama ‘harga’ juga menunjukkan kenaikan yang tertinggi sejak Julai 2011, walaupun masih ada halangan jika dibandingkan dengan perbandingan harga input pengeluaran.
Terdapat juga pengukuhan dalam pasaran buruh pada tempoh sama dan turut mencapai paras tertinggi sejak Mei 2011 dengan sumbangan yang tinggi daripada sektor perkhidmatan.
Data secara keseluruhan menunjukkan, keyakinan yang semakin tinggi dalam pertumbuhan ekonomi di Zon Eropah. Hal ini juga akan meningkatkan spekulasi kepada pengurangan jumlah pembelian bon oleh ECB beberapa bulan akan datang dengan kenaikan tekanan harga dalam pasaran.


Mampukah Usaha Mengehadkan Pengeluaran Minyak Mentah Ini Berhasil?

Dalam sesi dagangan Eropah, harga minyak mula melonjak naik apabila cadangan pembekuan pengeluaran dalam kalangan pengeksport minyak disokong pasaran.
Beberapa ahli OPEC mencadangkan untuk meletakkan had baru kepada pengeluaran minyak sebagai usaha untuk menstabilkan pasaran komoditi terbabit.
Pun begitu, Menteri Tenaga Rusia, Alexander Novak berkata sebelum ini bahawa dia bersedia untuk mengadakan rundingan bagi membincangkan isu ini walaupun tiada keperluan mendesak.
 Cubaan untuk membekukan bekalan minyak mentah pada awal tahun ini gagal kerana keengganan Iran untuk mengambil kata sepakat itu.
Di ICE Futures Exchange di London, minyak Brent bagi penghantaran Oktober meningkat kepada nilai tertinggi harian, $44.86. Nilai itu mencatat lonjakan sebanyak 47 sen.
Brent futures di London menjunam sebanyak 15% berikutan prospek peningkatan eksport dari Timur tengah dan pengeluar Afrika Utara, seperti Iraq, Nigeria dan Libya. Peningkatan ini membawa lebih kebimbangan terhadap permintaan yang semakin merosot bagi minyak mentah dan produk tapisan.


Jangan Abaikan Berita Penting Ini Jika Anda Trader Logam Kuning

Harga emas meningkat sederhana pada Jumaat berikutan tekanan yang diberikan berkaitan dengan kenaikan kadar AS dan pengukuhan matawang US Dollar.
Di Comex, gold futures bagi penghantaran Februari meningkat sebanyak 0.13 peratus, tidak jauh dari paras terendah pada 15 Disember lalu.
US Dollar dirangsang selepas Jabatan Perdagangan berkata pada Khamis bahawa KDNK berkembang pada kadar tahunan sebanyak 3.5 peratus dan keputusan Fed dalam menaikkan kadar sebelum ini kepada 25 mata asas.
 US Dollar index yang mengukur kekuatan US Dollar kali terakhir dinilai pada paras 103.06.
Pengukuhan US Dollar telah melembabkan momentum emas sebagai asset alternatif sekali gus menjadikan komoditi ini lebih mahal untuk dimiliki oleh pemegang matawang lain.
Di tempat lain, sesi dagangan silver futures jatuh sebanyak 0.21 peratus dan copper futures meningkat sebanyak 0.10 peratus.
Sesi Eropah Menyaksikan Euro Menguat Sementara Yen Melemah


Analisis Teknikal AUD/USD – Timeframe H1 – 14/11/2018

Jika diteliti pada pergerakan harga pada chart pasangan matawang AUD/USD untuk sesi dagangan semalam, harga berjaya membuat lonjakan pada sesi pasaran Asia semalam sebelum sentimen pasaran yang dilihat bercampur-campur melihatkan harga bergerak mendatar di antara paras Magic Pivot dan resistance MagicR1 pada indicator Moshed Magic Line semalam. Momentum pengukuhan USD yang semakin pudar bukanlah disebabkan faktor ekonomi di AS, tetapi terkesan daripada isu global yang positif seperti rundingan Brexit di mana membuatkan pelabur mengambil dahulu posisi belian USD sebelum ini.
Pada sesi pasaran Asia hari ini, harga dilihat cuba untuk membuat kenaikan dan menuju ke paras resistance 0.7239 (MagicR1) namun sebelum harga berjaya menyentuh paras tersebut, harga kembali dilihat membuat penurunan semula berkemungkinan matawang Aussie yang terkesan daripada data jualan runcit di China yang dikeluarkan pagi tadi menunjukkan permintaan domestik yang perlahan di mana akan terus menjejaskan ekonomi kedua terbesar dunia itu. Jika harga terus bergerak turun lebih rendah dari paras Magic Pivot 0.7202, support pada 0.7179 (MagicS1) dilihat akan menjadi paras awal dituju harga. Kemudiannya, harga akan menyambung penurunan untuk menguji paras support 0.7141 (MagicS2) yang berada pada zon RBS (resistance become support) sebelum ini dan jika harga masih meneruskan penurunan, jangkaan harga akan mencecah paras support 0.7119 (MagicS3) pada chart AUD/USD.
Tumpuan pasaran seterusnya adalah kepada data pekerjaan di Australia yang akan dikeluarkan esok dan diramalkan akan mencatatkan angka yang meningkat. Jika Aussie kembali mengukuh semula dalam pasaran menjelang ke arah data tersebut, berkemungkinan harga akan kembali membuat kenaikan sehingga melepasi paras resistance MagicR1 sebelum harga menuju ke paras 0.7262 (MagicR2). Seterusnya jika Aussie terus didagangkan mengukuh berbanding matawang USD, harga mampu membuat lonjakan sehingga mencapai paras resistance 0.7300 (MagicR3) dan menguji paras ketinggian semasa harga pada chart AUD/USD yang dicapai minggu lalu.
 Terus ikuti perkembangan ekonomi di China yang mempengaruhi nilai matawang dollar AUD dan juga beri tumpuan terhadap data pekerjaan di Australia pada hari esok. Gunakan indicator Moshed Magic Line pada chart AUD/USD anda bagi mendapatkan analisis teknikal harian yang lebih berkualiti.

Paras support: 0.7179, 0.7141, 0.7119.
Paras resistance: 0.7239, 0.7262, 0.7300.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Zon-Eropah Memulakan 2017 Dengan Baik & Kukuh

Aktiviti ekonomi di Zon-Eropah memulakan tahun 2017 dengan pengukuhan, dalam data Januari yang dikeluarkan sebentar tadi. Data ini disokong oleh sektor pekerjaan yang meningkat dalam kadar tertinggi sejak 2008 berikutan keyakinan dalam jangkaan ekonomi.
Dalam laporan yang dikeluarkan oleh Markit, indeks PMI dalam sektor perkhidmatan jatuh dari 53.7 kepada 53.6 bulan ini, dengan jangkaan pasaran adalah 53.9.
 Manakala dalam indeks PMI sektor pembuatan mencatatkan bacaan 55.1 bulan sama dari 54.9 pada Disember. Pasaran menjangkakan bacaan indeks ini jatuh ke paras 54.8 pada Januari.
Permulaan tahun ini juga menunjukkan peningkatan tertinggi dalam pasaran buruh Zon-Eropah sejak Februari 2008. Pekerjaan bertambah dalam jumlah yang tinggi di sektor perkhidmatan dan pembuatan berikutan pengukuhan dalam komponen tempahan baru.
Ketua penganalisis ekonomi di Markit Chris Williamson mengatakan, “Ekonomi Zon-Eropah memulakan 2017 dengan baik dan kukuh”.


Pound Memulakan Minggu Ini Dengan Dagangan Yang Lemah!

Matawang Pound didagang lemah dalam sesi Asia berikutan ketegangan yang berlaku disebabkan isu Brexit. Dalam masa yang sama juga, Aussie dinilai lebih tinggi pagi ini menjelang pengumuman data pendapatan syarikat bagi suku keempat.
Di Australia, data keuntungan syarikat secara kasar meningkat sebanyak 20.1 peratus pada suku keempat, melebihi keuntungan yang dijangka.
US Dollar Index yang mengukur kekuatan US Dollar berbanding enam matawang utama yang lain kali terakhir dinilai merosot sebanyak 0.05 peratus kepada 101.07.
Dalam masa yang sama, GBP/USD didagangkan menjunam sebaliknya matawang Aussie dilapor meningkat sebanyak 0.13 peratus. Sementara itu, USD/JPY didagang menurun sebanyak 0.12 peratus.
 Pada minggu ini, pasaran akan memberi tumpuan kepada ucapan Trump kepada Kongres yang dikatakan akan memberikan butiran lanjut mengenai rancangan pembaharuan cukai, pembatalan kawal selia dan perbelanjaan infrastruktur. Dalam minggu ini juga, Pengerusi Fed iaitu Janet Yellen juga dijadual akan menyampaikan ucapan.
Minggu lalu, US Dollar dinilai lebih tinggi berbanding matawang utama yang lain sambil mengetepikan data perumahan yang dianggap mengecewakan pasaran. Data yang dikeluarkan pada Jumaat itu menunjukkan bahawa jualan rumah baru AS meningkat sebanyak 3.7 peratus berbanding jangkaan peningkatan sebanyak 6.3 peratus.
Sebelum itu, Steven Mnuchin ada mengeluarkan kenyataan bahawa dasar pembaharuan cukai dilihat “amat penting” untuk diluluskan sebelum bulan Ogos. Namun, beliau menyifatkan bahawa masih banyak kerja yang perlu dilakukan sebelum meluluskan rancangan tersebut.
Ulasan Kalendar Ekonomi Minggu Ke-Lapan 2017 (20-24 Februari)


EUR/USD Meningkat Walaupun Tekanan Ketegangan Di Eropah

Sentimen pasaran awal minggu dilihat berisiko berikutan laporan Presiden Turki, Tayyip Erdogan telah memecat gabenor bank pusat Republic of Turkey, yang menyebabkan mata wang utama yang lain dalam pasaran turut terkena tempias mengalami penurunan.
Pengukuhan US dolar yang dijangkakan pada awal minggu gagal dikekalkan susulan hasil perbendaharaan Amerika Syarikat (AS) kembali susut dari paras tertinggi 14 bulan yang dicapai sebelum ini dan kembali memberi tekanan kepada US dolar.
Sementara itu, pasaran Wall Street juga ditutup di paras tinggi juga mempengaruhi penurunan pada nilai US dolar dalam pasaran.
Mata wang Eropah pula berisiko susulan laporan ketegangan di antara UK dan Kesatuan Eropah (EU) berhubung isu vaksin.
EU mengancam untuk menghentikan eksport vaksin ke UK ekoran isu penghantaran vaksin yang lambat dan menjadi masalah besar di Eropah.
Walau bagaimanapun, mata wang Euro berjaya bergerak lebih kukuh berbanding US dolar pada sesi Eropah semalam bersambung ke sesi New York.
Pada carta pasangan mata wang EUR/USD, dapat diperhatikan harga memulakan dagangan dengan pergerakan mendatar di bwaah paras 1.19000 pada sesi Asia semalam sebelum harga melonjak hampir ke paras 1.19500.
Melepasi paras sokongan Moving Average 50 (MA50) pada rangka masa 1 jam kembali beri isyarat awal untuk harga memulakan trend bullish pada carta EUR/USD.
 Namun, tekanan oleh faktor ketegangan EU-UK boleh mengheret mata wang Euro untuk kembali bergerak lemah semula. Namun bergantung juga kepada perubahan nilai US dolar dalam pasaran.
Sekiranya harga menjunam semula, zon harga 1.19000 akan menjadi zon sokongan untuk harga melonjak semula.
Kejatuhan harga ke paras lebih rendah bakal mendorong harga menuju sehingga ke zon support 1.18000 untuk mencatatkan paras terendah terbaru 4 bulan.
Sebaliknya jika harga berjaya meneruskan kenaikan lebih tinggi, zon rintangan pada 1.20000 kekal menjadi sasaran harga yang masih belum berjaya ditembusi beberapa kali sebelum ini.
Kenaikan lebih tinggi disasarkan untuk menuju ke zon tumpuan berikutnya sekitar 1.20600-1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Hadam Isi Artikel Ini Untuk Mengetahui Sama Ada Ini Masa Terbaik Untuk “Buy” atau “Sell” US Dollar!

US Dollar melonjak lebih tinggi berbanding matawang yang lain pada Isnin. Sebelum ini, pengukuhan matawang tersebut sedikit terbantut disebabkan data pertumbuhan gaji yang menunjukkan kelembapan, sekali gus menjejaskan jangkaan peningkatan kadar faedah pada tahun ini.
US dollar Index yang mengukur kekuatan US Dollar berbanding matawang lain, kali terakhir dinilai meningkat sebanyak 0.26 peratus kepada 99.95.
Walaupun laporan pekerjaan pada Jumaat menunjukkan bilangan pekerjaan meningkat mengatasi jangkaan awal, pertumbuhan gaji kekal suram menyebabkan Fed mengambil pendekatan berhati-hati sebelum menaikkan kadar.
Fed kali terakhir menaikkan kadar pada bulan Disember lalu sebanyak 25 mata asas dan meletakkan unjuran kenaikan sebanyak tiga kali pada tahun ini.
Minggu lepas, Fed berpendapat bahawa keadaan ekonomi semasa dilihat semakin kukuh. Bagaimanapun, Fed tidak memberikan sebarang isyarat yang lebih jelas mengenai kenaikan kadar seterusnya untuk menilai kesan ekonomi terhadap dasar perlindungan Trump dan kenyataan yang akan datang.
Matawang Amerika terjejas disebabkan kebimbangan terhadap agenda “First America” yang dibawa oleh Trump.
 Dalam sesi ini, US Dollar tidak banyak berubah berbanding Yen dengan USD/JPY pada 112.62.
US Dollar meningkat berbanding Euro dengan EUR/USD merosot sebanyak 0.32 peratus kepada 1.0747.
Dari Zon Euro, data pada Isnin menunjukkan bahawa pertumbuhan kilang di Jerman mencecah paras tertinggi dalam tempoh dua tahun setengah pada bulan Januari sejak Januari 2014.
Berbanding Pound, US Dollar juga dicatat lebih tinggi dengan GBP/USD merosot sebanyak 0.25 peratus.
Dollar Australia juga dicatat melemah selepas data jualan runcit dilapor mengecewakan dengan penurunan sebanyak 0.25 peratus.
Data Runcit Yang Mengecewakan Membenam Matawang Aussie!


GBP/USD Teruskan Kenaikan, Tapi Belum Tembus Lagi Rintangan $1.3600

Pergerakan harga pada carta pasangan mata wang GBP/USD dilihat masih lagi mengekalkan trend bullish walaupun agak mendatar pada minggu lalu.
Harga berjaya meneruskan kenaikan semula di penghujung minggu susulan penyusutan US dolar selepas pertambahan pekerjaan di Amerika Syarikat (AS) untuk bulan Disember lebih rendah berbanding jangkaan.
Pound tidak melepaskan peluang untuk mengukuh berbanding US dolar dengan jangkaan situasi tersebut akan berterusan di awal minggu ini sementara pelabur berwaspada menjelang data inflasi AS yang menjadi tumpuan.
Untuk Pound, pelabur akan memberi perhatian terhadap laporan data pertumbuhan ekonomi UK pada Jumaat ini yang dijangka akan memacu pergerakan mata wang Britain itu di penghujung minggu.

Kenaikan harga sehingga penghujung sesi minggu lalu telah kembali semula berlegar di zon ketinggian 1.36000 yang menjadi zon tertinggi harga bagi tempoh dagangan 8 minggu.
 Zon tersebut sebelum ini pernah diuji pada awal November lalu yang dilihat sebagai zon SBR (support become resistance).
Jika kenaikan berjaya diteruskan, sasaran paras ketinggian terbaru yang bakal dituju harga adalah pada 1.36500.
Namun, jika zon resistance pada 1.36000 gagal ditembusi, penurunan harga akan kembali menguji paras sokongan harga pada 1.35000 yang diuji pada Khamis lalu.
Penurunan lebih rendah melepasi paras tersebut akan memberi isyarat bagi permulaan trend bearish harga.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bacaan Data Inflasi Tumpuan The Fed Indeks PCE Mei Buatkan Pasaran Semakin Khuatir!

Petunjuk inflasi utama yang digunakan oleh Federal Reserve untuk menetapkan polisi dilaporkan meningkat 3.4% pada bulan Mei. Bacaan ini merupakan peningkatan terpantas sejak awal 1990an sebagaimana yang dilaporkan oleh Jabatan Perdagangan.
Walaupun lonjakan ini merupakan lonjakan terpantas sejak April 1992 namun ia sejajar dengan sasaran Dow Jones. Justeru pasaran tidak memberi banyak reaksi susulan berita ini. Pasaran saham niaga hadapan menunjukkan kenaikan sekitar 150 mata untuk Bursa Dow Jones, sementara hasil bon tidak banyak berubah.
Kenaikan indeks harga perbelanjaan penggunaan peribadi teras mencerminkan kadar pertumbuhan ekonomi dan tekanan harga. Selain itu ia juga membawa indikasi sejauh mana negara A.S telah berkembang sejak penutupan ekonomi.
Data ini membuatkan pasaran lebih memberi perhatian terhadap inflasi namun hal sebaliknya bagi the Fed. The Fed buat masa ini lebih cenderung untuk melihat perkembangan keadaan ekonomi dan negara sehingga semuanya kembali normal.
 Indeks teras meningkat 0.5% untuk bulan ini namun ia berada di bawah aggaran 0.6%. Indeks PCE yang termasuk makanan dan tenaga meningkat 3.9% untuk tahun ini dan 0.4% untuk bulan tersebut.
PCE (personal consumption expenditure) adalah perbelanjaan penggunaan peribadi yang merupakan salah satu daripada data inflasi. Data ini adalah data yang dikatakan sebagai data inflasi pilihan utama The Fed. The Fed akan menggunakan core PCE sebagai alat untuk menentukan sama ada untuk menaikkan atau merendahkan kadar faedah.
Disisi yang berbeza, perbelanjaan pengguna dilaporkan tidak berubah berbanding anggaran yang jangkakan naik 0.4%, sementara pendapatan peribadi menurun 2% kurang dari penurunan yang diharapkan 2.7%.
Indeks US dolar yang mengukur kekuatan greenback berbanding matawang utama susut 0.23% kepada paras 91.582.


Sentimen Semasa Pasaran Forex Setakat Petang Ini

The Fed mengekalkan kadarnya di paras 1.00% dengan menyatakan pertumbuhan ekonomi suku pertama hanya sementara dan terus menyokong penguatan US dolar dengan Usd/Jpy kini semakin hampir dengan 113.00.
Pasaran saham Asia didagang rendah berikutan harga komoditi yang rendah dengan ASX200 susut 0.5%. Shanghai Komposit naik 0.2% dan HangSeng  susut 0.4%. Data Caixin sektor perkhidmatan China juga memberi kesan kepada pasaran Asia.
Di Eropah perkembangan pilihanraya Perancis menunjukkan Macron terus mendahului tinjauan sebanyak 63% berbanding Le Pen 34% selepas debat antara kedua-dua calon memperlihatkan Macron lebih meyakinkan.
US dolar kini lemah yang dapat dilihat dalam indeks US dolar yang mengukur kekuatan matawang Greenback berbanding enam matawang utama yang lain.
Usd/Jpy masih lagi kuku yang disokong oleh kenyataan The Fed dalam penetapan kadar faedah semalam.
 Eur/Usd kini menguat selepas jatuh ke paras 1.0850 di mana ini merupakan paras signifikan. Penguatan Euro banyak disokong oleh perkembangan terkini pilihanraya Perancis yang menunjukkan Macron memenangi debat dengan Le Pen semalam dan meningkatkan sokongan kepada beliau dengan undian 63%. Kekuatan Euro juga dibantu oleh data positif Zon Eropah yang dikeluarkan petang tadi.
Gbp/Usd pula dikuasai sentimen negatif selepas Kesatuan Eropah mahu UK membayar 100 billion Euro sebagai yuran Brexit dan jatuh ke paras terendah petang tadi sebelum menguat semula yang disokong oleh data positif PMI sektor perkhidmatan.
Aud/Usd jatuh sejak sesi Rabu apabila laporan pendapatan syarikat berprofail tinggi di Australia kurang memberangsangkan dan juga harga komoditi yang mencapai paras terendah. Hal ini diburukkan lagi dengan data China PMI sektor perkhidmatan pagi tadi.
Nzd/Usd juga mendapat kesan daripada kelemahan dolar Australia disebabkan ‘regional factor‘ (faktor wilayah).
Komoditi emas masih gagal membuat pemulihan dan masih berada di paras terendah 6 minggu lalu selepas The Fed memberikan kenyataan yang lebih meyakinkan. Berikutan hal ini, potensi kenaikan kadar The Fed pada Jun naik dari 65% kepada 93% ketika ini.


Logam Berharga Emas Bergerak Stabil Di Sekitar $1255.00 Sejak Isnin

Pasaran Emas semalam masih bergerak di antara julat yang kecil. Harga emas setakat jam 10.54 pagi ini berada sekitar $1255.62 per ounce naik 0.11%. Hal ini mungkin di sebabkan oleh para pelabur masih menunggu laporan mesyuarat FOMC yang akan dikeluarkan pada pagi Khamis.
Keputusan positif Data Pembuatan dan Perkhidmatan US semalam adalah di luar jangkaan dengan bacaan menunjukkan lebih daripada ramalan pasaran.
Dalam laporan lain, Persatuan Hartanah Kebangsaan menyatakan, penjualan rumah sedia ada pada bulan Jun jatuh sebanyak 1.8% bersamaan 5.52 juta unit. Paras tersebut adalah terendah sejak Febuari lepas, berikutan harga yang mahal dan kekurangan unit rumah walaupun permintaan tinggi.
 Kesan Politik di US juga turut memberi sokongan langsung terhadap pasaran logam beharga. Menantu presiden Trump yang juga merupakan penasihat kanan beliau, Jared Kushner, dalam keterangannya kepada Jawatankuasa Perisikan Senat berkata tidak ada sebarang penglibatan antara dirinya atau sesiapa di dalam kempen Trump dengan mana-mana pegawai dari Rusia dalam pilihan raya US.
Pasaran emas sangat sensitif terhadap perubahan dolar US. Kenaikan nilai dolar menyebabkan kurangnya permintaan terhadap emas kerana semakin mahal untuk di beli oleh pemilik matawang asing yang lain.
Berikutan data-data ekonomi US semalam, para penganalisa masih menjangkaan Bank Pusat US akan mengekalkan kadar faedahnya dalam mesyuarat FOMC minggu ini.


Potensi 80 Pips Penurunan Pada Carta USD/CAD Hari Ini?

Pelabur mula berwaspada pada dagangan Jumaat berikutan terdapat laporan serangan letupan ke atas lapangan terbang di Baghdad oleh Amerika Syarikat (AS).
Amerika Syarikat menyatakan serangan tersebut bertujuan sebagai tindakan pertahanan melindungi anggota tentera AS di luar negara.
Majlis Keselamatan Negara Iran bakal bermesyuarat membincangkan tindakan yang akan diambil sebagai tindak balas serangan udara tersebut.
Ketegangan politik AS-Iran ini menjadi faktor kenaikan harga minyak mentah berikutan kebimbangan terhadap bekalan yang akan terjejas.
Matawang dolar Kanada mendapat kelebihan untuk mengukuh dalam pasaran di atas dorongan faktor berikut. Terdahulu, dolar Kanada telah mempamerkan pengukuhan berbanding US dolar untuk menutup dagangan 2019 ke paras terendah sepanjang tahun pada hari terakhir iaitu Selasa lalu.
Harga pada carta USD/CAD telah mencecah paras 1.29500. Namun pergerakan harga mula mendatar pada permulaan dagangan tahun 2020.
Tetapi harga masih berlegar di bawah garisan halangan Moving Average 50 (MA50) menunjukkan isyarat trend masih bearish.
 Dari sudut pandangan teknikal, harga telah menguji MA50 namun gagal melepasi garisan tersebut dan candlestick pattern menunjukkan terbentuk shooting star dan juga bearish engulfing pattern.
Begitu juga chart pattern menunjukkan terbentuknya corak descending triangle yang bakal memberikan isyarat penurunan harga.
Jika penurunan harga terus berlaku, harga berkemungkinan menuju ke paras support 1.29000 dengan tambahan penurunan sekitar 80 pip lebih rendah.
Namun jika harga kembali melonjak membuat kenaikan semula, harga bakal menuju paras tumpuan sekitar 1.30200 sebelum ke paras 1.30500.
Kenaikan lebih tinggi akan menguji pula zon SBR (support become resistance) pada 1.31000.
Lihat gambar carta pasangan matawang USD/CAD di bawah untuk rujukan teknikal analisis anda.


Sentimen Terkini Pasaran Forex Setakat Pagi Ini

Tumpuan pasaran pada dagangan semalam adalah kepada pengumuman kadar faedah oleh European Central Bank (ECB). ECB teleh mengekalkan kadar faedah sedia ada dan seperti yang dijangkakan oleh pasaran, ECB telah mengesahkan bakal menamatkan program pembelian aset dan Gabenor Mario Draghi dilihat menyampaikan kenyataan yang bernada dovish dalam persidangan. Beliau menggariskan, keseimbangan pada risiko telah bergerak menurun berikutan ketidaktentuan pada faktor geopolitik, ancaman perlindungan dan kelemahan pada pasaran baru membangun dan pasaran kewangan. Beliau menambah lagi berkenaan inflasi yang mungkin akan mengalami penurunan terkesan daripada kejatuhan harga minyak di samping jangkaan GDP pada tahun ini dan tahun 2019 akan diturunkan oleh bank pusat.
 Perkembangan Brexit, matawang Sterling menunjukkan pengukuhan nilai pada dagangan Khamis setelah Perdana Menteri Britain Theresa May berjaya memenangi undian tidak-percaya daripada partinya namun pelabur melihat pengukuhan itu hanyalah bersifat sementara jika Parlimen Britain masih buntu memberi penyelesaian yang jelas untuk isu Brexit tersebut. PM May dilaporkan meminta sokongan daripada pemimpin-pemimpin Eropah yang lain pada Khamis setelah penentangan satu pertiga oleh penggubal undang-undangnya yang tidak bersetuju cadangan Britain untuk meninggalkan Kesatuan Eropah (EU). Pelabur boleh menarik sedikit nafas lega setelah undian tidak-percaya berakhir dan dengan kegigihan PM May menempuh cabaran sehingga hari ini, pelabur masih optimis Britain masih mempunyai peluang untuk keluar dari EU pada bulan Mac nanti beserta dengan perjanjian.
Sementara itu, data ekonomi kedua terbesar iaitu China mengeluarkan bacaan yang mengecewakan dalam sektor jualan runcit dan pengeluaran industri. Jualan runcit merosot daripada 8.6% kepada 8.1% manakala pengeluaran industri menyusut kepada 5.4% daripada 5.9% sebelum ini. Sebagai negara pengeksport terbesar kepada China, Australia dijangka terjejas dengan berita ini.


Ini Yang Terjadi Kepada Dagangan Matawang USD, EUR, GBP dan JPY dalam Sesi Eropah!

US Dollar menjunam lebih rendah berbanding matawang utama yang lain pada Jumaat walaupun pelabur terus meletakkan pertaruhan untuk kenaikan kadar dalam mesyuarat Fed bulan ini.
EUR/USD meningkat 0.19 peratus kepada 1.0526, kembali bangkit dari paras terendah dari sesi sebelum ini.
EUR/USD, 30 minit
Us Dollar juga kekal mendapat sokongan selepas beberapa pegawai Fed minggu ini menyatakan sokongan terhadap kenaikan kadar pada bulan Mac.
Dalam masa yang sama, US Dollar juga dirangsang selepas Jabatan Buruh melaporkan jumlah tuntutan pengangguran awal yang menurun sebanyak 19,000 kepada 223,000 minggu ini berakhir 25 Februari.
Dalam sesi ini juga, pasaran mengenepikan laporan awal yang menunjukkan jualan runcit Jerman yang merosot sebanyak 0.8 peratus pada bulan Januari berbanding jangkaan peningkatan sebanyak 0.2 peratus.
 GBP/USD didagang hampir tidak berubah kepada 1.2267 selepas mencecah paras terendah dalam enam minggu pada Khamis manakala USD/JPY jatuh 0.23 peratus.
GBP/USD, 30 minit
USD/JPY, 30 minit
Terdahulu pada Jumaat, data rasmi menunjukkan bahawa indeks perbelanjaan isi rumah di Jepun meningkat pada kadar tahunan sebanyak 0.4 peratus sejajar dengan ramalan pasaran.
US Dollar Index yang mengukur kekuatan US Dollar kali terakhir didagang merosot sebanyak 0.13 peratus tidak jauh dari peras tertinggi yang dicatat pada Khamis.
Proses Penceraian Rasmi Dari Kesatuan Eropah Masih ‘On Track’ : Menteri Brexit


Punah! Kejatuhan Aktiviti Ekonomi UK Beri Petanda Kelembapan Ketara

Zon Eropah mengekalkan pertumbuhan dalam aktiviti ekonominya meskipun berdepan ketidakpastian daripada lonjakan kos dan gangguan rantaian bekalan yang masih terkesan akibat wabak Covid-19 dan perang Ukraine-Rusia.
Ekonomi terbesar di Eropah, Jerman mencatatkan sedikit pengembangan dalam sektor pembuatan pada bulan ini pada 54.7 daripada 54.6 yang dicatatkan bulan sebelumnya, dan melebihi unjuran 54.0 oleh pasaran.
Namun, sektor perkhidmatan pula sebaliknya dengan meningkat pada 56.3, turun daripada 57.6 yang dicatatkan pada bulan lalu dan tersasar dari jangkaan pasaran untuk berkembang 57.2 pada Mei.
Di Perancis pula, sektor pembuatan mencatatkan pertumbuhan lebih perlahan dengan meningkat 54.5 daripada 55.7 sebelumnya, manakala aktiviti perkhidmatan pula menepati jangkaan untuk menokok 58.4.
 Keseluruhannya, kedua-dua aktiviti ekonomi di Zon Eropah dilihat masih berdaya tahan walaupun terdapat tanda-tanda permintaan mula mendapat tekanan berikutan ketidaktentuan pasaran, kenaikan harga dan isu bekalan selepas pengilang melaporkan penurunan paling ketara dalam tempahan baru dalam tempoh hampir 2 tahun.
Di samping itu di Britain, aktiviti perkilangan merosot kepada 54.6 daripada 55.8 yang direkodkan bulan sebelumnya dan sedikit suram dari unjuran pasaran untuk meningkat 54.9. Sementara sektor perkhidmatan pula menurun ke paras terendah 15 bulan, daripada 58.9 kepada 51.8, dan meleset dari jangkaan untuk pertumbuhan 56.9.
Kedua-dua kemerosotan ini dipengaruhi oleh tekanan inflasi dan ketidaktentuan geopolitik yang meningkat sehingga membantutkan permintaan. Lonjakan inflasi dalam perkhidmatan telah mencetuskan kebimbangan terhadap pesanan yang lebih lemah, mengakibatkan kejatuhan ketara dalam jangkaan perniagaan untuk tahun hadapan.
Kejatuhan dalam kedua-dua sektor ini turut memberi petanda kelembapan ketara menanti ekonomi UK, menurut S&P Global.


Ini Dua Data Penting Yang Menghiasi Dagangan AUD Dan NZD

Khamis, menjadi hari yang sangat ‘sibuk’ bagi pasaran matawang yang dipenuhi dengan data-data ekonomi dan mesyuarat polisi bank pusat utama.
Antara tumpuan pasaran pada sesi Asia hari ini adalah penerbitan data ekonomi New Zealand dan laporan pekerjaan Australia yang menjadi penggerak kepada kedua-dua matawang.
Dolar Aussie didagangkan sedikit lebih tinggi susulan data pekerjaan yang memberangsangkan. Ekonomi Australia telah menambah sebanyak 366,100 pekerjaan pada bulan November, mendorong kadar pengangguan turun ketara kepada 4.6% daripada 5.2%.
Bacaan ini dilihat sangat positif memandangkan Bank Pusat Australia (RBA) sebelum ini meramalkan kadar pengangguran tidak akan mencapai tahap 4.5% sehingga pertengahan tahun hadapan.
 Hasil bon 3 tahun Australia naik ke tahap tertinggi satu minggu, disokong oleh harapan pasaran bahawa RBA akan mula mengurangkan atau menamatkan sepenuhnya program pembelian bon pada Februari 2022.
Sementara itu, dolar kiwi didagangkan sedikit suram berikutan penguncupan yang dicatatkan dalam pertumbuhan ekonomi New Zealand pada suku ketiga selepas terkesan dengan penutupan yang dilaksanakan bagi membendung penularan varian Delta.
Bagaimanapun, penguncupan yang dicatatkan lebih baik daripada dijangkakan dengan menyusut sebanyak 3.4% berbanding jangkaan untuk merosot 4.1%. Pertumbuhan ekonomi susut ketara daripada 2.4% yang disemak semula pada suku sebelumnya.
Secara keseluruhannya, kedua-dua matawang dilihat masih mengekalkan sebahagian daripada keuntungan yang diraih daripada kemerosotan US dolar susulan keputusan mesyuarat polisi FOMC.


Lima Perkara yang Anda Perlu Tahu Dalam Pasaran Hari Ini

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 Pasaran Amerika ditutup sempena hari kemerdekaan. Jumlah dagangan dijangka kecil pada Rabu dengan pasaran kewangan AS ditutup pada Rabu. Bursa saham New York (NYSE) akan ditutup dan begitu juga kepada pasaran bon.
#2 Kebimbangan perang dagang AS-China berterusan. China dijangka akan dikenakan tariff berjumlah $34 billion bermula Jumaat ini. China sebelum telah mengatakan bahawa mereka tidak akan berdiam diri dan akan melawan balik untuk melindungi kepentingan mereka. China dijangka akan terlebih dahulu mengenakan tariff terhadap produk Amerika Syarikat.
 #3 Majoriti indeks saham dunia tertekan pada Rabu. Indeks-indeks saham Asia ditutup lebih rendah pada Rabu apabila pelabur masih berhati-hati dengan isu perdagangan global. Saham-saham Amerika ditutup lebih rendah pada Selasa seterusnya memberi kesan kepada pasaran Asia. Pasaran Eropah pada hari ini juga dibuka lebih rendah kesan daripada pergerakan keseluruhan ekuiti global.
#4 Aktiviti dalam sektor perkhidmatan UK pada bulan lalu meningkat ke paras tertinggi sejak Oktober tahun 2017 menurut laporan yang dikeluarkan pada pukul 4.30 petang tadi. Firma penyelidikan Markit mengumumkan bacaan indeks PMI sektor perkhidmatan UK naik ke paras 55.1 pada bulan Jun berbanding 54.0 yang dicatatkan pada Mei. Jangkaan pasaran untuk data kali ini adalah 53.9.
#5 Merkel telah berjaya menyelesaikan rundingan dengan parti gabungan berhubung dasar penghijrahan sekaligus mengakhiri ketegangan sebelum ini. Merkel dan Menteri Dalam Negeri Horst Seehofer bersetuju untuk mengetatkan kawalan sempadan.


Selepas Terbit Data Pekerjaan Australia, Ini Reaksi Carta AUD/USD

Dolar Australia menunjukkan reaksi yang menarik pada sesi Asia sebentar tadi dengan tumpuan pasaran terarah kepada terbitan laporan data pekerjaan Australia.
Meneliti laporan, ekonomi kehilangan 4,300 pekerjaan yang dicatatkan bagi bulan April berbanding ramalan untuk pertambahan sebanyak 24,800.
Menambah lagi kebimbangan adalah kadar pengangguran yang melonjak ke paras 3.7%, berbanding untuk kekal di paras 3.5%.
Kemerosotan pada laporan pekerjaan terbaru di Australia dilihat akan menjejaskan pengetatan dasar monetari oleh Reserve Bank of Australia (RBA).
Bank pusat itu mengejutkan pasaran dengan menaikkan kadar faedah pada mesyuarat terbaru awal Mei lalu berbanding ramalan untuk kadar dikekalkan.
Meneliti carta harga pasangan mata wang AUD/USD, harga telah menunjukkan penurunan semula setelah kenaikan di awal minggu mencapai zon 0.67000.
Pergerakan harga sedikit mendatar semalam dengan paras terendah harian sekitar 0.66300 dan paras ketinggian pula pada 0.66700.
Harga yang bergerak di bawah paras halangan Moving Average 50 (MA50) pada rangka masa 1 jam di carta AUD/USD menandakan isyarat untuk pergerakan bearish masih dikekalkan.
 Menguji paras halangan tersebut di sesi Asia pagi ini, harga ditekan turun susulan reaksi terhadap laporan pekerjaan Australia yang diterbitkan.
Penurunan lebih rendah jika diteruskan pada sesi-sesi berikutnya dilihat akan menuju zon 0.65700 hingga 0.66400.
Mencecah zon tersebut akan mencatatkan paras terendah terbaru harga 3 minggu.
Namun jika lonjakan kembali terjadi, harga yang melepasi halangan MA50 akan menuju semula ke zon 0.67000 setelah memberi isyarat awal untuk perubahan trend bullish.
Kenaikan yang diteruskan akan menuju 0.67500 sebelum mencapai semula ketinggian pada minggu lalu hampir 0.68200.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


ADP: Amerika Tambah 125,000 Pekerjaan Sektor Swasta Pada Bulan Oktober!

Data pekerjaan ADP (Automatic Data Processing) yang dikeluarkan pada hari ini menunjukkan pertambahan jumlah pekerjaan sektor swasta di Amerika Syarikat bertumbuh dengan lebih perlahan daripada jangkaan pada bulan Oktober.
Berdasarkan laporan yang dikeluarkan jumlah pekerja sektor swasta menambah 125,000 pekerjaan pada bulan Oktober. berbanding jangkaan yang mensasarkan 132,000 pertambahan bilangan pekerjaan pada bulan Oktober. Dalam masa yang sama, bilangan tambahan pekerjaan pada bulan September dinilai semula kepada 93,000 daripada bacaan sebelumnya iaitu 135,000.
 Jabatan Buruh akan mengeluarkan laporan pekerjaan yang lebih rinci iaitu NFP pada hari Jumaat ini dengan memasukkan data sektor awam dan sektor swasta.
Pakar ekonomi jangkakan bilangan pekerjaan sektor swasta akan meningkat sebanyak 80,000 pada bulan Oktober dalam laporan NPF dan disisi lain non farm employment dijangka meningkat sebanyak 85,000 bilangan pekerjaan.
Kadar pengangguran dijangka akan meningkat kepada paras 3.6%. daripada 3.5% berbanding bulan lepas.


Bank of Canada Dijangka Mengekalkan Kadar Malam Ini

Bank of Canada (BoC) akan membuat kenyataan penetapan kadar pada pukul 11 malam ini waktu Malaysia. Bank pusat Kanada ini dijangka akan mengekalkan kadar (Overnight rate) di paras 0.5% berikutan ketidaktentuan yang masih menyelubungi persekitaran ekonomi.
Pada mesyuarat Oktober lepas, bank pusat menggambarkan kepada umum bahawa mereka sangat hampir untuk mengumumkan pelonggaran monetari (monetary easing), tetapi ahli majlis BoC mahu menunggu lebih bukti-bukti petunjuk ekonomi sebelum membuat tindakan.
Petunjuk ekonomi (indicator) Kanada dilihat bercampur-campur sejak mesyuarat Oktober dengan prestasi inflasi yang kurang baik masih di bawah paras sasaran 2.0%. Data pengangguran pula kukuh pada November dengan kadar pengangguran susut dari 7.0% kepada 6.8% berikutan peningkatan gunatenaga dalam pasaran buruh sebanyak 10,700 orang.
 Walaubagaimanapun, pekerjaan sepenuh-masa masih merosot pada bulan sama. Defisit perdagangan merosot mendadak pada Oktober walaupun eksport masih mengecewakan.
Sejak mesyuarat BoC pada Oktober, berlakunya perubahan besar dalam pasaran dunia yang menyaksikan lonjakan hasil-bon (bond-yields) dan harga minyak dunia disebabkan keyakinan kepada pengurangan jumlah penawaran komoditi ini dalam pasaran. Kemenangan Trump pjuga telah memberi ketidakpastian dalam perdagangan Kanada.
Sebarang kenyataan berkaitan sektor perumahan oleh BoC akan menjadi perhatian. Hal ini kerana pasaran mahu mendapatkan bukti-bukti halangan pinjaman dalam sektor perumahan yang memberikan impak kepada ekonomi. Pasaran juga mahu melihat sama ada risiko dalam sektor ini telah berkurangan ataupun tidak.
Secara keseluruhan, kebarangkalian untuk BoC mengekalkan kadar adalah tinggi. Isu utama yang perlu diberi perhatian adalah pandangan terkini tentang inflasi dan sama ada risiko ekonomi telah stabil atau tidak. Dijangkakan, pihak BoC akan mengekalkan pendirian neutral dengan menunggu lebih bukti ekonomi sebelum membuat keputusan pelonggaran polisi.


Kadar Faedah Jangka Panjang Yang Rendah Adalah Isyarat Meragukan – Fed Kaplan

Pada Selasa, Presiden Federal Reserve cawangan Dallas, Robert Kaplan mengatakan beliau akan terus meneliti kemajuan ekonomi US dan akan memerlukan lebih banyak isyarat yang menunjukkan inflasi sedang meningkat. Namun, kadar faedah jangka panjang masih rendah walaupun kadar faedah jangka pendek (Federal Fund Rate) telah dinaikkan.
Fed telah meningkatkan kadar faedah sebanyak dua kali pada tahun ini dan dijangka akan meningkatkan lagi kadar faedah pada bulan Disember. Walaupun matlamat kadar faedah jangka pendek telah meningkat namun hasil-bon 10 tahun menunjukkan kemerosotan yang sepatutnya meningkat. Perkembangan ini menunjukkan sedikit tanda-tanda yang kurang baik.
 “Kalau boleh, saya harap kita tidak menaikkan kadar faedah dengan cepat supaya keluk hasil bon tidak bergerak songsang (inverted yeild curve) kerana sejarah telah menunjukkan bahawa keluk hasil bon songsang merupakan indikasi bahawa ekonomi dalam keadaan kemorosotan.” Kata Kaplan.
Kaplan merupakan salah seorang ahli yang mengundi dasar monetari Fed tahun ini berkata beliau bimbang dengan isu global dan teknologi yang menyebabkan inflasi dalam keadaan lemah, walaupun pengangguran telah berkurang sehingga 4.2 peratus pada bulan September. Selain itu, pertumbuhan dalam pekerjaan tetap turut memberi sokongan untuk menolak inflasi lebih tinggi.
Kaplan juga memberi komen tentang Kevin Warsh yang merupakan bekas gabenor Fed, bagi beliau perbezaan pendapat dalam kalangan ahli Fed sesuatu yang bagus.


Sentimen Terkini Pasaran Forex Selepas Kejatuhan US Dollar Pada Selasa

US dollar melemah pada Selasa selepas Presiden Trump berkata beliau tidak bersetuju dengan keputusan The Federal Reserve menaikkan kadar faedah.
Indeks US dollar yang mengukur kekuatan matawang greenback berbanding enam matawang yang lain setakat ini membuat penurunan sebanyak 0.41% setakat pada pukul 2.41 petang.
Mesyuarat seterusnya bagi bank pusat Amerika Syarikat itu dijangka akan meningkatkan kadar faedah. Pasaran menjangka ia akan dinaikkan pada September dan seterusnya pada Disember. Sejak Trump menjadi Presiden, Fed telah menaikkan kadar sebanyak lima kali.
 Major pair seperti EUR/USD setakat ini membuat kenaikan sebanyak 0.32%, di mana GBP/USD merekodkan peningkatan 0.30%. USD/JPY pula hampir tidak berubah dengan hanya susut 0.02%, USD/CAD didagangkan merosot 0.11%. USD/CHF pula jatuh 0.34%. Pair AUD/USD dan NZD/USD masing-masing merekodkan kenaikan 0.20% dan 0.66%.
Trump sekali lagi mengkritik China dan Kesatuan Eropah memanipulasi matawang mereka. “Saya rasa China memanipulasi matawang dan saya rasa Euro juga dimanipulasi,” kata Trump dalam temubual bersama Reuters.
Penganalisis berpendapat tiada sebab untuk Fed menghentikan kenaikan kadar faedah selagi ekonomi berada dalam keadaan baik.
Tumpuan minggu ini akan terarah kepada rundingan peringkat bawahan AS-China dalam isu perdagangan. Pasaran secara keseluruhan berharap pertemuan ini mampu membuka jalan kepada rundingan peringkat tertinggi daripada kedua-dua negara.


Harga Pengguna CPI Zon-Eropah Dijangka Tidak Memberi Kesan Kepada ECB

Data harga pengguna (CPI) Jerman sah naik 0.2% untuk bulan Mac, di mana kadar tahunan susut kepada 1.6% dari 2.2% yang direkodkan sebelum ini.
Data kali ini sejajar dengan jangkaan pasaran dengan kenaikan mendadak dalam beberapa sektor yang disebabkan faktor musim.
Sektor perkhidmatan pula merekodkan kemerosotan harga yang agak mengejutkan dengan melihat kekuatan ekonomi Jerman ketika ini. Dalam konteks ini, data secara keseluruhan akan mengurangkan kebimbangan Bundesbank terhadap tekanan kenaikan inflasi.
 Harga pengguna (CPI) di Perancis pula naik 0.6% berbanding bacaan sama yang direkod pada bulan sebelum itu. Jangkaan bagi data ini adalah kenaikan 0.6%.
Manakala di Itali harga pengguna tidak berubah dari 0.00% yang sejajar dengan jangkaan pasaran di paras 0.00% bagi bulan Mac.
Data inflasi secara keseluruhan masih lagi merekod bacaan sederhana yang tidak memaksa ECB mengubah jangkaan kepada ekonomi dalam jangka masa sederhana.
Dengan melihat Jerman dan Perancis sebagai dua negara terbesar dalam blok Zon Eropah, ECB (European Central Bank) akan semakin yakin untuk mengekalkan polisi akomodatif dalam mesyuarat April ini dengan pilihanraya Presiden Perancis yang juga akan berlangsung bulan ini.


Minit RBA: Kemerosotan Pertumbuhan Suku Ketiga Adalah Sementara

Ekonomi Australia pada suku ketiga 2016 semakin perlahan berikutan kesan sementara dan tidak dijangka berterusan sehingga suku keempat, seperti yang dinyatakan oleh bank pusat Australia (Reserve Bank of Australia, RBA) dalam mesyuarat 7 Februari lepas.
Seperti yang dikatakan dalam minit mesyuarat, “Penyusutan pertumbuhan sebanyak 0.5% pada suku ketiga disebabkan oelh faktor-faktor sementara  termasuk cuaca buruk dan bekalan arang”. “Kelemahan ini tidak dijangka terus memberi kesan sehingga Disember dan ramalan bagi perubahan pertumbuhan suku keempat tidak banyak akan berubah”.
Dalam mesyuarat lalu, bank pusat memilih untuk mengekalkan polisi monetari sedia ada dan akan terus menunggu lebih bukti-bukti dalam data pertumbuhan dan inflasi. Untuk rekod, kadar semalaman (overnight rate) dikekalkan di paras 1.5% sejak Ogos 2016.
 Polisi pelonggaran yang digunapakai selama ini telah membantu Australia menjadi salah satu negara yang pesat membangun pada separuh pertama 2016. Walaubagaimanapun, keadaan ekonomi pada separuh kedua agak suram dengan penyusutan pertumbuhan pada suku ketiga yang pertama sejak lima tahun lepas.
Bank pusat (RBA) mengekalkan pendirian bahawa ekonomi akan bertumbuh sebanyak 3% secara tahunan dalam beberapa tahun akan datang dengan inflasi akan kembali ke sekitar 2% secara berperingkat.
Walaupun tidak ramai yang menjangka RBA akan mengubah kadar dalam masa terdekat, ada beberapa penganalisis membuat spekulasi bahawa RBA akan menurunkan kadar dahulu sebelum menaikkannya semula.


US Dolar Terus Mengkukuh Dengan Kelemahan Euro, Pound dan Yen

US dolar terus mengukuh pada dagangan Asia hari Jumaat selepas Yen ditekan dengan bacaan data inflasi yang kurang daripada jangkaan, dan euro yang terus menyusut akibat komen ‘tapering’ dan pound yang masih diselubungi isu Brexit.
USD/JPY naik 0.20% kepada 114.20, manakala EUR/USD susut 0.20% kepada 1.1629 dan GBP/USD jatuh 0.33% kepada 1.3117 setakat jam 9.30 pagi.
Inflasi teras harga pengguna (CPI) Jepun untuk bulan September naik 0.7%, namun lebih rendah daripada jangkaan yang meramalkan peningkatkan sebanyak 0.8%. CPI Jepun pula meningkat selari dengan jangkaan 0.7%.
Dolar mula mengukuh pada sesi lalu didorong oleh kelemahan Euro selepas kadar faedah ECB dan ucapan dovish Presiden ECB, Mario Draghi dalam sidang media semalam.
ECB mengumumkan bahawa mereka bersedia untuk mengekang ransangan monetari dengan mengurangkan pembelian bon sebanyak  €30 billion, namun akan melanjutkannya dalam tempoh 9 bulan sehingga September 2018.
 Pengurangan pembelian ini selari dengan jangkaan kebanyakkan penganalisis, namun komen dovish Draghi telah mengejutkan pasaran.
“Keputusan hari ini adalah meneruskan program pembelian tanpa had yang muktamad, hal ini tidak akan berhenti secara mengejut. Kebanyakkan pemimpin mengutarakan pilihan mereka untuk meneruskan program ini tanpa sebarang penetapan had yang jelas.” kata Draghi dalam persidangan semalam.
Kenyataan bahawa bank pusat akan meneruskan program pembelian bon ini tanpa had yang ditetapkan telah menjejaskan jangkaan para pelabur yang melihat pengetatan polisi ini sebagai satu langkah bank pusat untuk mempertimbangkan tarikah tamat pembelian bon secara besar-besaran.
Kejatuhan mendadak euro berbanding dolar sehingga 175 pip pada sesi yang lalu telah menolak Indeks US dolar naik ke paras tertinggi 3 bulan lalu walaupun bacaan ekonomi US bercampur.
Pound juga melemah apabila kerajaan Briish mengatakan perutukan undang-undangan dalam Brexit akan diperdebatkan di dalam parlimen pada 14-15 November depan, yang mana dijangka akan melalui proses yang sukar serta akan menguji kuasa Perdana Menteri, Theresa May.


Pasaran Komoditi Hitam Ada Kejutan Buat Semua Trader Minyak Mentah!

Niaga minyak mentah terbang hampir 1 peratus pada hari Khamis selepas data yang dikeluarkan oleh kumpulan industri menunjukkan kejutan penurunan terhadap stok minyak mentah AS. Bacaan ini juga secara tidak langsung menyokong pandangan bahawa masalah lebih global kini semakin menemui penghujungnya.
WTI mentah menambah 48 sen atau 0.9 peratus kepada $54.07 setong, sementara Brent mentah naik 48 sen.
Inventori minyak mentah jatuh sebanyak 884,000 tong pada minggu berakhir 17 Februari kepada 512.7 juta, berbanding dengan jangkaan penganalisis untuk peningkatan sebanyak 3.5 juta tong.
 Data tersebut menambah keyakinan awal minggu ini apabila OPEC dan beberapa pengeluar lain termasuk Russia berjanji akan membendung jumlah output sejak awal tahun ini lagi.
Sumber-sumber OPEC juga berkata pada Rabu bahawa 11 pengeluar minyak non-OPEC telah berjanji untuk mengurangkan sekurang-kurangnya 60 peratus bekalan minyak setakat ini.
Dalam masa yang sama, menurut API, stok minyak mentah di hub minyak terbesar Amerika Syarikat di Cushing, Oklahoma juga telah menurun sebanyak 1.5 juta tong sehari kepada 7.398 juta.

Adakah Data Ini Membawa Isyarat Bahawa Ekonomi Australia Dalam Keadaan Goyah?


Mungkin Ada Yang Tidak Berkelip Melihat Peningkatan Mendadak Dari Matawang Ini!

Dollar New Zealand didagang meningkat dalam sesi ini sehingga mencecah nilai tertinggi dalam tempoh 16 minggu.
NZD/USD melonjak 0.23% kepada 0.7434.
NZD/USD, 30 minit
 Kenaikan ini juga disokong oleh matawang gergasi yang melemah disebabkan data ISM bukan dari sektor pembuatan yang merosot kepada 51.4 daripada 55.5 bulan Julai.
Data ini dikeluarkan sebaik sahaja pasaran dilihat kecewa dengan data pekerjaan yang dikeluarkan Jumaat lepas.
US Dollar yang mengukur kekuatan Greenback kali terakhir dinilai pada 94.75.
Artikel Ini Bakal Dedahkan Kaitan Antara Brexit dan Singapura Yang Anda Tidak Tahu!


Analisis Teknikal NZD/CHF – Timeframe H1 – 29/8/2018

Isu perang dagang di antara AS-China yang kembali menghangatkan pasaran dilihat telah memberi kesan terhadap nilai beberapa matawang utama termasuklah New Zealand dollar dan juga Swiss franc.
Selain isu perang dagang, Reserve bank of New Zealand (RBNZ) yang menjangka pertumbuhan ekonomi yang lebih perlahan di New Zealand turut menyumbang kepada penyusutan nilai matawang Kiwi itu. Tambahan pula, jangkaan kenaikan kadar faedah di New Zealand juga dialih daripada September 2019 ke September 2020.
Bagi matawang CHF pula, risiko pasaran terhadap isu perang dagang AS-China dilihat optimis disebabkan faktor permintaan terhadap matawang CHF akan meningkat. Ini disebabkan oleh aliran tumpuan pasaran ke arah yang lebih selamat dan matawang pulangan rendah lebih menjadi pilihan pelabur. Selain itu juga, faktor yang menyokong  nilai matawang CHF adalah sentimen positif di zon Eropah ekoran jangkaan ECB untuk menaikkan kadar faedah mereka.
 Pada minggu lalu, chart NZD/CHF menunjukkan kenaikan harga pada penghujung minggu setelah penurunan yang dibuat dari paras resistance 0.66100. Namun pada minggu ini, harga membuat pergerakan menurun sejak Isnin lalu sehingga paras terendah yang dicapai semalam di zon harga 0.65400.
Pada awal sesi Asia hari ini, harga dilihat menguji resistance garisan Moving Average 100 (MA100) tetapi gagal menembusinya (breakout) sebelum harga membuat penurunan ke paras 0.65400 semalam. Namun harga dilihat kembali membuat sedikit kenaikan dan harga semasa bergerak di sekitar zon harga 0.65500 setakat jam 5.20 petang. Resistance terdekat yang perlu diuji harga berada di paras 0.65650 dan jika berjaya ditembusi (breakout), harga berpotensi untuk mencapai paras resistance terdahulu di 0.66100 iaitu yang dicapai minggu lalu.
Namun, jika harga meneruskan penurunan ke bawah, paras yang menjadi tumpuan harga adalah di zon 0.65120 dimana terakhir kali dicapai adalah dua tahun yang lalu. Adakah harga akan menembusi paras tersebut atau kembali membuat kenaikan semula? Perhatikan paras-paras harga yang menjadi tumpuan pasaran dan sentiasa mengikuti perkembangan isu pasaran global semasa.
Paras support: 0.65281, 0.65153, 0.64934
Paras resistance: 0.65628, 0.65847, 0.65975.


Analisis GOLD – Emas Pamer Lonjakan Menjelang Laporan NFP!

US dolar yang didagangkan sedikit suram pada Jumaat sejak sesi Asia telah membuka ruang untuk komoditi emas pamerkan peningkatan nilainya sebelum dagangan minggu ini melabuhkan tirai.
Berkemungkinan pelabur kini sedang berwaspada menantikan terbitan laporan data pekerjaan NFP Amerika Syarikat (AS) untuk bulan Oktober membuatkan US dolar sedikit berundur dari pengukuhan yang dipaparkan selepas mesyuarat FOMC.
Pertambahan pekerjaan di AS diramalkan sedikit perlahan pada Oktober berbanding September sementara kadar pengangguran dijangka meningkat semula ke paras 3.6%.
Jika bacaan laporan sebenar diterbitkan di sesi New York sebentar lagi adalah suram dan mendorong penyusutan lanjut US dolar, emas berpotensi untuk melonjak lebih tinggi.
Pada carta harga XAU/USD yang mengukur nilai emas berbanding US dolar, dapat diperhatikan harga membuat penurunan semalam ke sekitar 1617.00. Namun harga melantun semula dari zon support tersebut di sesi New York.
Harga meneruskan kenaikan bersambung pada sesi Asia pagi Jumaat sehingga melepasi halangan Moving Average 50 (MA50) pada rangka masa 1 jam di carta XAU/USD menjadi indikasi awal untuk pelabur bagi pergerakan bullish harga emas.
Menyambung dagangan ke sesi Eropah, harga juga dilihat telah melepasi paras penting 1640.00 dan mencapai sekitar 1650.00 setakat jam 5 petang waktu tempatan.
 Sekiranya corak kenaikan ini berjaya dikekalkan, zon sekitar 1660.00 akan menjadi rintangan terhampir untuk diuji harga sebelum kenaikan lebih tinggi akan mensasarkan pada zon halangan 1680.00.
Namun, perubahan arah boleh berlaku sekiranya laporan pekerjaan NFP kembali menekan harga turun ke bawah semula.
Jika harga emas mula susut kembali di bawah paras 1640.00, penurunan dijangka untuk menuju semula zon support 1620.00.
Jika zon tersebut berjaya dilepasi, paras 1600.00 pula bakal menjadi sasaran untuk mencatatkan bacaan terendah terbaru 2 tahun.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Pandangan BoE Vlieghe Mengenai Kadar Faedah Jika Brexit Ditangguhkan Lagi!

Pada hari Selasa, Gertjan Vlieghe yang merupakan ahli Bank Pusat England (BoE) telah mengeluarkan kenyataan bahawa BoE berkemungkinan akan mengurangkan kadar faedah jika Brexit ditangguhkan lagi dan ia akanmembawa kepada ketidakpastian dalam prospek masa hadapan.
Dalam ucapan MMF Monetary dan Financial Policy Conference yang diadakan di London, Vlieghe telah mengeluarkan kenyataan bahawa satu senario yang mungkin akan dihadapi ialah pertumbuhan ekonomi dibawah paras sasaran dan lebih banyak rangasangan monetari diperlukan.
 Tambah Vleghe, kesepakatan dalam perjanjian Brexit jangka pendek dapat mengurangi ketidakpastian dan memberi ruang kepada sektor perniagaan untuk melakukan persiapan.
Pada Julai yang lepas, BoE telah mengeluarkan kenyataan bahawa jika Brexit berjalan dengan baik maka ia akan membawa kepada senario peningkatan kadar faedah secara bertahap. Namun jika jika Brexit berakhir dengan ‘no deal’ maka kadar faedah berkemungkinan akan diturunkan ke paras menghampiri sifar.
Akhir sekali Vleghe berpendapat bahawa unjuran ekonomi global semakin memburuk sejak Julai lepas dan hal ini berkemungkinan disebabkan kelembapan ekonomi UK.


Kenyataan Terbaru Trump Akan Sokong Semula Lonjakan AUD/USD?

Setelah kembali semula menjalankan tugas di White House, Presiden Amerika Syarikat (AS) Donald Trump nyata telah membuatkan pasaran bergelora susulan kenyataan agresif beliau di laman sosial Twitter berhubung keputusan untuk menghentikan perbincangan pelaksanaan pakej rangsangan ekonomi AS.
Pasaran saham dan komoditi kembali tertekan dengan sentimen pasaran yang kembali berisiko semula.
Matawang dolar Australia terus terkesan dengan sentimen risk-off pasaran menambahkan lagi tekanan selepas mesyuarat polisi monetari bank pusat Australia pada Selasa yang melihatkan penyusutan dolar Aussie.
Pada carta harga pasangan matawang AUD/USD, harga yang telah membuat penurunan di sesi Asia terus menyambung penurunan sehingga penghujung sesi New York dengan penurunan harian dicatatkan sekitar 100 pips.
Harga yang bergerak di bawah paras halangan Moving Average 50 (MA50) pada pergerakan 1 jam harga menguatkan lagi jangkaan untuk harga meneruskan penurunan.
Namun, sesi Asia pada Rabu melihatkan harga menunjukkan corak kenaikan semula selepas kenyataan terbaru Trump di laman Twitter beliau yang menggesa bantuan diluluskan segera bagi sektor penerbangan dan perniagaan kecil.
 Harga pada carta AUD/USD kembali membuat kenaikan dari paras 0.71000 ke paras 0.71300 menguji zon minor SBR (support become resistance).
Dengan ketidaktentuan pada perbincangan pakej rangsangan ekonomi AS, sentimen berisiko pasaran bakal terus menekan harga lebih rendah semula menuju zon RBS 0.70800.
Penurunan lebih rendah akan menuju pula ke zon support di atas paras 0.70000.
Sebaliknya jika harga berjaya meneruskan kenaikan pada sesi Asia dan melepasi halangan MA50, kenaikan lebih tinggi dijangka akan ke paras resistance 0.72000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan- Keyakinan Pengguna U.S Jatuh Melebihi Yang Dijangka

Indeks keyakinan pengguna U.S atau (consumer confidence) jatuh melebihi apa yang dijangka pada September ini berdasarkan laporan yang dikeluarkan pada jam 10.00 malam.
Berdasarkan laporan, Indeks keyakinan pengguna jatuh kepada 119.8 pada tempoh sama berbanding Ogos lepas pada bacaan 120.4 .
Para penganalisis menjangkakan kejatuhan pada kadar 120.0 pada September, namun tersasar sebanyak 0.02.
Present Situation Index jatuh dari 148.4 kepada 146.1, manakala Expectation Index menunjukkan peningkatan sedikit dari 101.7 bulan lepas kepada 102.2.
 Lynn Franco, pengerusi Indikator Ekonomi The Conference Board, memberi komentar bahawa keyakinan pengguna sedikit jatuh disebabkan beberapa pembaikan yang dilakukan dalam bulan Ogos.
Franco juga menambah, bahawa badai Harvey dan Irma yang menimpa U.S sedikit sebanyak memberi kesan terhadap keyakinan pengguna Texas dan Florida.
Namun, walaupun keyakinan pengguna sedikit jatuh, keadaan semasa penilaian pengguna masih positif dan menunjukkan tanda bahawa ekonomi akan terus berkembang dalam jangka pendek.
Consumer Confidence Index adalah kaji selidiki yang dikendalikan oleh Conference Board oleh Nielsen yang merupakan badan yang mengeluarkan informasi dan analisis tentang apa yang dibeli dan apa yang menjadi perhatian pengguna.


Data Pekerjaan ADP Buruk! Adakah Ini Petanda NFP AS Akan Lemah?

Dolar greenback terus didagangkan rendah setelah ditekan oleh bacaan data pekerjaan AS sektor swasta ADP yang lebih lemah daripada jangkaan, ketika pasaran menunggu penerbitan laporan NFP pada hari Jumaat.
Sektor swasta hanya menambah sebanyak 374,000 pekerjaan baru pada bulan Ogos, jauh lebih rendah daripada yang diharapkan untuk meningkat 613,000 tetapi meningkat sedikit dari angka yang disemak semula pada Julai 326,000.
Sementara pembacaan PMI pembuatan tinjauan ISM pula menunjukkan bacaan yang lebih daripada dijangkakan pada 59.9, tetapi sub-komponen pekerjaan menurun kepada 59 dari 52.9.
Kedua-dua angka memberi petanda yang suram terhadap laporan pekerjaan NFP yang akan diterbitkan esok. Ini menyebabkan dagangan US dolar susut lebih rendah, dengan indeks dolar diniagakan pada 92.47 berbanding kebanyakan matawang utama.
 Kelemahan US dolar telah membantu kenaikan euro ke paras tertinggi satu bulan, selain turut disokong oleh data bacaan akhir yang menunjukan pertumbuhan sektor pembuatan Eropah yang kuat, ditambah dengan tekanan inflasi dari rantaian bekalan.
Sementara itu, matawang pound juga naik lebih tinggi dengan sasaran harga kembali menghampiri paras 1.38000 berbanding US dolar.
Di sisi lain, dolar Aussie dan New Zealand turut memanfaatkan kelemahan greenback dengan meningkat lebih tinggi. Dolar Aussie memaparkan prestasi terbaik dengan mendapat sokongan daripada bacaan pertumbuhan ekonomi yang mengejutkan pada suku kedua.
Dolar kiwi pula diniagakan kukuh di aras harga 0.7000 ketika pelabur kini mengharapkan kenaikan kadar faedah oleh bak pusat New Zealand pada bulan depan.


Membimbangkan! Kadar Inflasi Pada Bulan Jun Melonjak 9.1% Pada Kadar Terpantas!

Para pengguna perlu membayar harga yang lebih tinggi bagi membeli pelbagai barangan pada bulan Jun apabila inflasi terus membimbangkan sehingga ia membawa indikasi bahawa ekonomi A.S masih kekal perlahan berdasarkan laporan yang dikeluarkan oleh Jabatan Statistik Buruh sebentar tadi.
Indeks harga pengguna, ukuran luas bagi barangan dan perkhidmatan harian, melonjak 9.1% berbanding setahun lalu, melebihi anggaran 8.8% Dow Jones. Itu menandakan satu lagi bulan lonjakan kadar inflasi terpantas sejak Disember 1981. Tanpa mengira harga makanan dan tenaga yang tidak menentu iaitu IHP teras pula meningkat 5.9%, berbanding anggaran 5.7%.
Pada asas bulanan, bacaan CPI atau IHP meningkat 1.3% dan CPI teras meningkat 0.7%, berbanding anggaran masing-masing sebanyak 1.1% dan 0.5%.
 Pasaran saham niaga hadapan mencatat kejatuhan dengan Indeks Dow Jones jatuh 100 mata, atau 0.98%. Niaga hadapan S&P 500 jatuh 1.46% dan niaga hadapan Nasdaq 100 turun 2.13%. Indeks US dolar yang mengukur matawang US dolar berbanding enam matawang utama didagangkan kukuh 0.32% kepada paras dagangan 108.252.
“Pasaran menjangkakan bahawa bulanJun akan menjadi puncak baharu,” kata Lindsey Bell, ketua pasaran dan strategi kewangan. Lanjut beliau, bacaan itu mungkin mengesahkan apa yang dilaporkan oleh laporan pekerjaan pada hari Jumaat bahawa the Fed akan kekal dengan pendirian mereka untuk mengetatkan dasar dengan kenaikan kadar agresif seperti dirancang.”
Kemungkinan bacaan yang tinggi ini boleh mendorong bank pusat untuk menaikkan 75 mata asas lagi semasa mesyuarat bulan ini. Pada bulan lalu, the Fed menaikkan kadar faedah penanda arasnya tiga perempat daripada mata peratusan kepada julat 1.5%-1.75% dalam kenaikan paling agresif sejak 1994.
“Kredibiliti the Fed akan diuji dalam beberapa bulan akan datang dengan keluaran angka inflasi dan pendapatan korporat,” kata Andy Sparks, ketua penyelidikan pengurusan portfolio di MSCI. Tambah beliau, tindakan agresif the Fed baru-baru ini untuk menurunkan inflasi juga berhadapan dengan risiko yang besar dimana ia mampu mendorong ekonomi kepada kemelesetan dan tanda-tandan tersebut telah ada.Pelabur pada hari Rabu terus memantau pendapatan suku kedua untuk mendapatkan petunjuk mengenai kesihatan syarikat-syarikat A.S. Saham Delta Air Lines susut 3.5% dalam dagangan prapasaran selepas mencatatkan keputusan bercampur-campur. Bank-bank utama termasuk JPMorgan dan Morgan Stanley dijadualkan menyiarkan keputusan pada hari Khamis.


Tuntutan Pengangguran US Berkurangan Kepada 232,000

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 4,000 tuntutan kepada 232,000 bagi minggu berakhir pada 12 Mei berbanding minggu sebelum itu yang mencatatkan jumlah 236,000 tuntutan.
Data yang dikeluarkan ini lebih rendah dari jangkaan penganalisis sebanyak 240,000 jumlah tuntutan pengangguran. Pengurangan tuntutan kali ini mencapai paras terendah 28 tahun lalu yang menunjukkan pasaran pekerjaan yang semakin baik.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 115 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurang kepada 1.898 juta pada minggu berakhir 05 Mei berbanding 1.92 juta yang direkod sebelum ini.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


AUD/USD Mulakan Dagangan Minggu Ini Lebih Tinggi Atasi Ketinggian Minggu Lalu

Pergerakan harga pada carta pasangan mata wang AUD/USD dilihat berjaya mengakhiri dagangan penghujung minggu lalu ke paras ketinggian terbaru selepas menembusi zon rintangan pada 0.71000.
Dengan sentimen pasaran yang memulih dari berisiko, dolar Australia berjaya bergerak lebih baik berbanding US dolar yang kekal dengan prestasi suramnya untuk beberapa minggu ini.
Walaupun US dolar bergerak lemah, namun pelabur tetap berwaspada untuk jangkaan pengukuhan US dolar yang boleh berlaku pada bila-bila masa sekiranya tumpuan pasaran mula beralih semula kepada tindakan pengetatan dasar oleh Federal Reserve (Fed).

Pada minggu lalu, kenaikan harga pada carta AUD/USD beberapa kali terhalang pada rintangan zon 0.71000 sebelum akhirnya harga berjaya menembusinya pada Jumaat lalu.
Kekal bergerak di atas paras sokongan Moving Average 50 (MA50) pada rangka masa 1 jam, harga dijangka untuk meneruskan pergerakan trend bullish tersebut bersambung lagi pada minggu ini.
Kenaikan harga ke paras ketinggian 0.71650 pada Jumaat lalu diteruskan lagi pada pembukaan dagangan awal minggu ini menguji zon rintangan terbaru pada 0.71800.
Bersambung ke sesi Eropah petang ini, sekiranya kenaikan harga diteruskan lagi, paras ketinggian terbaru bakal dicatatkan lagi dengan sasaran harga berkemungkinan pada zon 0.72300.
 Walaupun pelabur optimis dengan pergerakan kenaikan harga tersebut, namun tetap perlu mengambil kira kebarangkalian untuk harga membuat pusingan arah.
Penurunan harga boleh berlaku sekiranya sentimen pasaran mula memacu harga membuat penurunan semula.
Harga yang membuat penurunan akan kembali menguji zon 0.71000 yang dilihat akan menjadi sokongan buat harga.
Jika harga kekal susut lebih rendah dan kemudiannya bergerak di bawah paras sokongan MA50, pelabur akan bersedia untuk penurunan lebih agresif harga selepas isyarat trend bearish tersebut.
Harga akan menuju ke zon tumpuan sebelum ini seperti 0.70400 atau lebih rendah pada zon 0.70000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Nasib Pasaran UK Menjelang Pembentangan Bajet Rabu Ini?

Pembukaan pasaran Asia pada hari ini menunjukkan penguatan matawang Pound (GBP), sementara Menteri Kewangan UK, Philip Hammond akan membentangkan polisi fiskal pertamanya pada Rabu ini. Pada masa ini apa yang menjadi persoalan kepada matawang, pasaran ekuiti UK dan bon kerajaan UK ialah adakah pembentangan ini akan membantu pasaran kewangan UK yang masih dikuasai oleh sentimen Brexit.
Pembentangan bajet pada Rabu ini adalah peluang kepada kerajaan UK memberikan keyakinan kepada pasaran tentang prospek ekonomi UK.
Pembentangan pada Rabu ini akan membantu pasaran untuk memahami bagaimana kerajaan UK melihat Brexit sama ada hard Brexit atau soft Brexit.
Baru-baru ini data-data ekonomi UK yang dikeluarkan menunjukkan penyusutan yang menandakan masih ada risiko kepada ekonomi yang perlahan. Sebagai contoh, data pengangguran UK yang dikeluarkan minggu lepas menunjukkan peningkatan yang tinggi daripada jangkaan 1,900 yang mencatatkan 9,800 orang yang memohon bantuan pengangguran pada Oktober. Catatan ini adalah yang tertinggi sejak lima bulan lepas yang diikuti 5,600 pada September.
 Selain itu, Inflasi Britain pada bulan Oktober dilaporkan jatuh pada Selasa, tetapi Gabenor Bank of England Carney menyatakan harga akan terus meningkat berikutan tekanan kepada kos perkilangan yang disebabkan kejatuhan Pound Sterling. Consumer Price Index, CPI (Indeks Harga Pengguna) melemah kepada 0.90% pada Oktober berbanding 1.0% pada September.
Philip Hammond dijangka akan menambahkan bajet bagi perbelanjaan infrastruktur pada Rabu. Pun begitu, hutang UK sebanyak 1.6 Trillion Pound akan menghadkan pilihan yang ada pada Hammond untuk merancakkan ekonomi UK.
Hammond bercakap kepada BBC pada Ahad, “Kami mempunyai hutang yang besar dan defisit yang besar”. “Kita akan memastikan kemewahan yang ada dikongsi di seluruh negara ini”. Beliau juga mengatakan UK akan menghadapi ketaktentuan pada tahun-tahun hadapan dengan keadaan politik semasa.
Pun begitu, pasangan matawang Gbp/Usd menguat sejak pembukaan pasaran UK pukul 4 petang tadi dengan kenaikan hampir 200 pip dari paras terendah 1.2313 ke paras 1.2493 semasa artikel ini ditulis. Kenaikan ini dilihat sebagai aktiviti pengambilan keuntungan (take-profit) setelah jatuh enam hari berturut-turut dengan ketaktentuan pembentangan polisi fiskal oleh Hammond pada Rabu.

Commerzbank: Eur/Usd Dijangka berada di paras 1.03 Tahun Depan. Apa sebabnya?


Pasaran Sesi Asia Sudah Dibuka, Apa Perlu Pelabur Tahu?

Permulaan dagangan awal minggu memperlihatkan raja mata wang US dolar kekal menjuarai carta mata wang dengan diperdagangkan lebih tinggi berbanding kebanyakan mata wang utama.
Pergerakan pasaran dijangka perlahan pada sesi Asia dan Eropah memandangkan kebanyakan bank ditutup sempena cuti Easter Monday.
Bagaimanapun, penerbitan data pertumbuhan ekonomi China akan menjadi tumpuan para pelabur terlebih dahulu pada sesi Asia yang diunjurkan mencatatkan pengembangan sebanyak 4.2% untuk suku pertama tahun ini.
Kebimbangan terhadap kemungkinan bacaan yang suram dalam data ekonomi China, meletakkan mata wang sensitif Australia dan New Zealand kekal di belakang US dolar yang kuat.
 Sementara mata wang yuan pula kekal stabil pada sekitar harga 6.38 berbanding USD, disokong oleh keputusan Bank Pusat China (PBOC) pada minggu lalu yang mengekalkan kadar faedahnya tidak berubah meskipun terdapat ancaman daripada gelombang baharu wabak Covid-19 dan ketidakpastian dari perang Ukraine-Rusia.
Selain itu, mata wang yen terus menyusut lebih jauh sehingga menyentuh paras terendah terbaharu sejak 2002 berbanding dolar greenback ketika sesi Asia.
Dalam pada itu, mata wang euro dan pound kekal lemah dengan tumpuan pelabur kini dialihkan kepada penerbitan data ekonomi utama dari Eropah pada minggu ini, iaitu PMI pembuatan dan perkhidmatan.
Beberapa ucapan dari gabenor dan pengerusi dari Federal Reserve (Fed), Bank Pusat England (BOE); Eropah dan New Zealand juga akan menjadi fokus utama pasaran pada minggu ini bagi mendapatkan petunjuk lebih jelas mengenai pandangan mereka terhadap dasar monetari semasa.